sagorsarker/bangla-wikipedia huggingface dataset:
মার্টিন এমিস

মার্টিন লুইস এমিস (জন্ম ২৫ আগস্ট ১৯৪৯) একজন ইংরেজ ঔপন্যাসিক, প্রাবন্ধিক, স্মৃতিকথাকার, ও চিত্রনাট্যকার। তিনি ১৯৭০-এর দশকে লেখালেখি আরম্ভ করেন। তার উল্লেখযোগ্য রচনা হল "মানি" (১৯৮৪) ও "লন্ডন ফিল্ডস" (১৯৮৯)। তিনি "এক্সপেরিয়েন্স" স্মৃতিকথার জন্য জেমস টেইট ব্ল্যাক মেমোরিয়াল পুরস্কার অর্জন করেন এবং দুইবার বুকার পুরস্কারের জন্য মনোনীত হন, প্রথমবার ১৯৯১ সালে "টাইম্‌স অ্যারো" উপন্যাসের জন্য ক্ষুদ্রতালিকায় এবং ২০০৩ সালে "ইয়েলো ডগ" উপন্যাসের জন্য দীর্ঘতালিকায় ছিলেন। ২০১১ সাল পর্যন্ত তিনি ম্যানচেস্টার বিশ্ববিদ্যালয়ের সেন্টার ফর নিউ রাইটিংয়ের সৃজনশীল লেখনীর অধ্যাপক হিসেবে কর্মরত ছিলেন। ২০০৮ সালে "দ্য টাইমস" তাকে ১৯৪৫ সালের পর ৫০ সেরা ব্রিটিশ লেখকের একজন হিসেবে তালিকাভুক্ত করে।
তার বাবা কিংসলি এমিস‌-ও নামকরা লেখক ছিলেন।
এমিস ১৯৪৯ সালের ২৫শে আগস্ট ইংল্যান্ডের অক্সফোর্ডে জন্মগ্রহণ করেন। তার পিতা স্যার কিংসলি এমিস একজন প্রখ্যাত ইংরেজ ঔপন্যাসিক। কিংসলির পিতা লন্ডনের ক্ল্যাপহামের একজন সরিষা উৎপাদনকারীর কেরানি ছিলেন। তার মাতা হিলারি ("হিলি") অ্যান বার্ডওয়েল কিংস্টন আপন টেমসে জন্মগ্রহণ করেন। তিনি কৃষি মন্ত্রণালয়ের একজন সরকারি কর্মকর্তার কন্যা। তার একজন বড় ভাই রয়েছেন, তার নাম ফিলিপ। তার ছোট বোন স্যালি ২০০০ সালে মৃত্যুবরণ করেন। তার পিতামাতা ১৯৪৮ সালে বিয়ে করেন। এমিসের যখন ১২ বছর বয়স, তখন তাদের বিবাহবিচ্ছেদ ঘটে।
সিমাস হিনি

সিমাস হীনি (জন্ম এপ্রিল ১৩, ১৯৩৯- ৩০ আগস্ট, ২০১৩) (ইং: Seamus Heaney) বিংশ শতাব্দীর সর্বাগ্রগণ্য ইংরেজিভাষী কবিদের একজন যিনি ১৯৯৫ সালে সাহিত্যে নোবেল পুরস্কার অর্জন করেন। ইয়েট্‌স্‌, জর্জ বার্নার্ড শ ও বেকেটের পর তিনি চতুর্থ আইরিশ সাহিত্যিক যিনি এই পুরস্কার অর্জন করেন। এই প্রথিতযশা আইরিশ কবি ও অনুবাদক ১৯৬৬ সালে "ডেথ অফ এ ন্যাচারালিস্ট্‌" কাব্যগ্রন্থটি লিখে প্রথম লোকখ্যাতি অর্জন করেন। তিনি প্রাচীন ইংরেজি মহাকাব্য বেউলফ আধুনিক ইংরেজিতে রূপান্তর করেছেন।) তিনি হার্ভার্ড বিশ্ববিদ্যালয়ে অধ্যাপনা করেছেন এবং অক্সফোর্ড প্রফেসর অব পোয়েট্রি হিসেবে দায়িত্ব পালন করেছেন।
শেমাস্‌ হীনির জন্ম ১৯৩৯ সালের ১৩ এপ্রিল উত্তর আয়ারল্যান্ডের লন্ডনডেরি কাউন্টির ছোট শহর টেমনিয়ারনের কৃষিজীবী ক্যাথলিক পরিবারে। তার কৃষক পিতার খামার ছিল মসবন্‌ অঞ্চলে। অনেক ভাইবোনের কলকাকলিতে মুখর একান্নবর্তী পরিবারে তার শৈশব অতিবাহিত হয়েছে আনন্দঘন পরিবেশে। তার মাসি ম্যারি তাকে স্নেহের আঁচলে সযত্নে বড় করেছেন। ক্যাথলিক ধর্মের নানা অনুষ্ঠানে অংশ গ্রহণ করেছেন।
কর্মজীবনে তিনি শিক্ষকতা করেছেন ইউনিভার্সিটি অফ ক্যালিফোর্নিয়া, বেলফাস্ট বিশ্ববিদ্যালয়, হার্ভার্ড বিশ্ববিদ্যালয় এবং অক্সফোর্ড বিশ্ববিদ্যালয় এর মতো বিশ্ববিদ্যালয়ে।
কবিতার প্রতি তার অনুরাগ কবি টেড হিউজ এর চোখে পড়ে। হিনির কবিতায় বিশেষভাবে প্রতিফলিত হয়েছে মাতৃভূমির প্রতি গভীর মমতা। সমকালীন সমাজ বাস্তবতা, সমাজ সংলগ্ন মানুষ, নিজস্ব সংস্কৃতি, রাজনীতি, জাতিবিদ্বেষের প্রতি তীব্র ঘৃণা, উপনিবেশ বিরোধিতা এইসব প্রসঙ্গও এসেছে মানবিক মূল্যবোধে এবং সমাজ ও রাজনীতি সচেতনতায়। তাই স্থানিক হলেও তিনি সার্বজনীন কবি হিসেবে পরিচিত পেয়েছেন। উদার বৈশ্বিকতার আলোকপ্রাপ্ত কবি হিসেবেও তিনি অনেকর কাছে সমাদৃত।
ডাবলিনের ট্রিনিটি কলেজ এর অনারারি ফেলো ছিলেন তিনি। ২০১২ সালে এই বিশ্ববিদ্যালয়ে আইরিশ লেখকদের জন্য সিমাস হিনি প্রফেসরশিপ প্রবর্তন করা হয়। হিনির মতে এটি তার জীবনের অন্যাতম সম্মান।
২০১৩ সালের ৩০ আগস্ট চুয়াত্তর বছর বয়সে প্রয়াত হন সিমাস হিনি।
আন্দ্রেই মাকিন

আন্দ্রে মাকিন্‌ (; জন্ম: ১০ সেপ্টেম্বর ১৯৫৭) একজন প্রখ্যাত রুশ-ফরাসি ঔপন্যাসিক। তিনি রাশিয়ায় জন্মগ্রহণ করেন এবং সেখানেই বড় হন। তার এক পূর্বপুরুষ ফরাসি হওয়ায় তিনি ফরাসি ভাষাও আয়ত্ত করেন। ত্রিশ বছর বয়সে তিনি ফ্রান্সে চলে আসেন এবং ফরাসিতে উপন্যাস লেখা শুরু করেন। শুরুতে প্রকাশক পেতে তার যথেষ্ট অসুবিধা হয়। তিনি গ্যাব্রিয়েল ওসমন্ডে ছদ্মনামেও প্রকাশ করেন। তার তৃতীয় উপন্যাস 'ল্য তেস্তামোঁ ফ্রঁসে' বিপুলভাবে সমাদৃত হয়, এবং ফ্রান্সের সবচেয়ে বড় দুটি সাহিত্য পুরস্কার জিতে নেন। তিনি ৩ মার্চ ২০১৬-এ অ্যাকাডেমি ফ্রাঙ্কাইসের আসন ৫-এ নির্বাচিত হন, আসিয়া জেবার-এর স্থলাভিষিক্ত হন।
জোসেফ হেলার

জোসেফ হেলার (১ মে, ১৯২৩ - ১২ ডিসেম্বর, ১৯৯৯) মার্কিন যুক্তরাষ্ট্রের একজন খ্যাতনামা ঔপন্যাসিক। তার কালজয়ী গ্রন্থ 'ক্যাচ-টুয়েন্টি টু' বিংশ শতাব্দীর সর্বশ্রেষ্ঠ উপন্যাসের তালিকায় গণ্য করা হয়।
হেলার ১৯২৩ সালের ১ মে নিউ ইয়র্কের কোনি আইল্যান্ডে জন্মগ্রহণ করেন। তার বাবা আইজ্যাক ডোনাল্ড হেলার ও মা লিনা হেলার। দুজনেই রুশ বংশোদ্ভূত ইহুদি।
আলাওল

আলাওল, পূর্ণনাম সৈয়দ আলাওল (১৬০৭-১৬৮০) হলেন মধ্যযুগের একজন বাঙালি কবি। তিনি তার কাব্যগ্রন্থ পদ্মাবতীর জন্য বিখ্যাত, যা হলো এক "সিংহলদেশীয়" রাজকন্যা পদ্মাবতীর উপাখ্যান। মধ্যযুগীয় বাংলা সাহিত্যের কবিদের মধ্যে বিশেষত, মুসলমান কবিদের মধ্যে সর্বশ্রেষ্ঠ বিবেচনা করা হয়। আলাওল আরাকান রাজসভার অন্যতম কবি হিসাবে আবির্ভূত হলেও মধ্যযুগের সমগ্র বাঙালি কবির মধ্যে 'শিরোমণি আলাওল' রূপে শীর্ষস্থান অধিকারী। তিনি আরবি, ফার্সি, হিন্দি ও সংস্কৃত ভাষায় সুপণ্ডিত ছিলেন। ব্রজবুলি ও মঘী ভাষাও তার আয়ত্তে ছিল। প্রাকৃতপৈঙ্গল, যোগশাস্ত্র, কামশাস্ত্র, অধ্যাত্মবিদ্যা, ইসলাম ও হিন্দু ধর্মশাস্ত্রীয় ক্রিয়াপদ্ধতি, যুদ্ধবিদ্যা, নৌকা ও অশ্ব চালনা প্রভৃতিতে বিশেষ পারদর্শী হয়ে আলাওল মধ্যযুগের বাংলা সাহিত্যে এক অনন্য প্রতিভার পরিচয় দেন।
কবি সৈয়দ আলাওল আনুমানিক ১৬০৭ সালে তৎকালীন মাদারীপুর জেলার ফতেয়াবাদে জন্মগ্রহণ করেন। এটি বর্তমানে মাদারীপুরের জালালপুরে অবস্থিত। তার পিতা ছিলেন ফতেয়াবাদের শাসনকর্তা মজলিশ এ কুতুবের অমাত্য। তিনি বাংলা, আরবি, ফার্সি এবং সংস্কৃত ভাষায় ব্যুৎপত্তি অর্জন করেন। ড. মুহাম্মদ শহীদুল্লাহ সাহেবের মতে কবির জন্ম ষোড়শ শতকের শেষ ভাগে এবং মৃত্যু বৃদ্ধ বয়সে, ১৬৭৩ খ্রিষ্টাব্দে। জলপথে চট্টগ্রাম যাওয়ার সময় আলাওল ও তার পিতা পর্তুগিজ জলদস্যুদের দ্বারা আক্রান্ত হন ও তার পিতা জলদস্যুদের হাতে নিহত হন। অতঃপর তিনি জলদস্যুদের হাতে পরে ক্রীতদাস হিসাবে আরাকানে নীত হন। তার জীবনের অধিকাংশ সময় কেটেছে আরাকানে। তিনি আরাকান রাজ সাদ উমাদার-এর অশ্বারোহী সেনাবাহিনীতে ভর্তি হন। তার কাব্যপ্রতিভার পরিচয় পাওয়া গেলে একসময় তিনি হয়ে পড়েন রাজসভার কবি। তাকে কাব্যচর্চায় বিশেষভাবে উৎসাহিত করেন রাজার একজন প্রধান কর্মচারী মাগন ঠাকুর।
আলাওলের প্রধান কাব্য পদ্মাবতী, যা ছিল কবি মালিক মুহম্মদ জায়সীর হিন্দি কাব্য "পদুমাবৎ"-এর অনুবাদ। এ কাব্য তিনি প্রায় তিন বছর সময়ব্যয়ে ১৬২৭ সালে শেষ করেন এবং আরাকানপতির আত্মীয় সৈয়দ মুসা'র উৎসাহে তিনি "সয়ফল মুলুক ও বদিউজ্জামাল" নামক পারস্য গ্রন্থ অনুবাদ করেন। মধ্যযুগের আরেক কবি দৌলত কাজীর অসমাপ্ত কাব্য শেষ করেন আলাওল, এর নাম "সতীময়না"। এছাড়া তার উল্লেখযোগ্য কাব্যের মধ্যে রয়েছে : "তোহ্‌ফা", "দারাসেকেন্দারনামা" প্রভৃতি। কবি আলাওলের "পদ্মাবতী কাব্যের" একটি অন্তরা : প্রেম বিনে ভাব নাই ভাব বিনে রসত্রিভূবনে যাহা দেখি প্রেম হুনতে (হতে) বশযার হূদে জন্মিলেক প্রেমের অঙ্কুরমুক্তি পাইল সে প্রেমের ঠাকুর
মহাকবি আলাওল তার বিখ্যাত "সপ্ত পয়কর" কাব্যে রাসুল বন্দনার প্রসঙ্গে লিখেছেন:আদ্যেতি নিরুপ ছিল প্রভূর নির্বাকার।চেতন স্বরুপ যদি হইল প্রচার।।অতি ঘোরতর তমঃআকার বর্জিত।মহা জ্যোতিমংয় হৈল আল্লার-ঈঙ্গিত।।জ্যোতি সমুদ্রে আদ্যি নুর মহাম্মদ।জগৎ বিজয়ী হৈতে পাইল সম্পদ।।সপ্ত স্বর্গ উদ্যানের আদ্য নব ফুল।বৃদ্ধি বাক্যে শিরোমণি ভূবনে অতুল।।সেই পুস্প হৈতে আদ্যে আদম উজ্জল।সকল কদর্মপূর্ণ সে-ই নির্মল।।।
কবি দৌলত কাজির অসমাপ্ত কাব্য "সতীময়না" গ্রন্থে মোহাম্মদের 'সিফত' বয়ান হয়েছে এভাবে:আহাদ আছিল একমিম হন্তে পরতেকযে মিমেত জগৎ মোহন।
বাংলাদেশে একটি সাহিত্য পুরস্কার আলাওলের নামে নামকরণ করা হয়েছে। প্রতি বছর বাংলা সাহিত্যে বিশেষ অবদানের জন্য বিভিন্ন কবি, সাহিত্যিককে আলাওল সাহিত্য পুরস্কার প্রদান করা হয়। চট্টগ্রাম বিশ্ববিদ্যালয়ের একটি পুরুষ শিক্ষার্থীদের ডরমিটরি ও ছাত্রাবাস তাঁর নামে আলাওল হল হিসেবে নামকরণ করা হয়েছে।
প্রিমো লেভি

প্রিমো লেভি (১৯১৯-১৯৮৭) একজন ইতালীয় সাহিত্যিক ও রসায়নবিদ ছিলেন। তিনি ইহুদি বংশোদ্ভূত। দ্বিতীয় বিশ্বযুদ্ধের সময়ে তিনি নাত্‌সি জার্মানদের কুখ্যাত ক্যাম্প আউশ্‌ভিত্‌সে (Auschwitz) বন্দী ছিলেন, কিন্তু ভাগ্যক্রমে চারপাশের বর্বর হত্যাযজ্ঞ থেকে রক্ষা পেয়ে যান।
যুদ্ধের পর তিনি তার অভিজ্ঞতা নিয়ে বই লেখা শুরু করেন। তার গ্রন্থসমূহ নাত্‌সি হত্যাযজ্ঞ (Holocaust) বিষয়ক সাহিত্যে বিশেষ স্থান পেয়েছে। ১৯৮৭ সালে তিনি তার তিন-তলার এপার্টমেন্ট থেকে পড়ে গিয়ে মৃত্যুবরণ করেন। অনেকের মতে তার মৃত্যু ছিল আসলে আত্মহত্যা।
হোর্হে লুইস বোর্হেস

হোর্হে লুইস বোর্হেস (; আগস্ট ২৪, ১৮৯৯ – জুন ১৪, ১৯৮৬) ছিলেন একজন প্রথিতযশা আর্জেন্টিনীয় সাহিত্যিক। বিংশ শতাব্দীর সবচাইতে কৃতি ও প্রভাবশালী লেখকদের মাঝে একজন হিসেবে তাঁকে গণ্য করা হয়। বোর্হেস মূলত তাঁর ছোটগল্পের জন্য বেশি বিখ্যাত। তবে ছোটগল্প ছাড়াও তিনি একাধারে কবিতা, প্রবন্ধ, নিবন্ধ ও সাহিত্য সমালোচনা লিখে গেছেন। তিনি একজন সফল অনুবাদকও ছিলেন। জীবনের অনেকখানি সময় তিনি অন্ধ অবস্থায় অতিবাহিত করেন।
কার্লো লেভি

কার্লো লেভি (১৯০২-১৯৭৫) একজন ইতালীয় লেখক, চিত্রশিল্পী এবং রাজনৈতিক সাংবাদিক ছিলেন।
ত্রিশের দশকের মধ্যভাগে তার ফ্যাশিবাদ বিরোধী কার্যকলাপের জন্যে বেনিতো মুসোলিনির স্বৈরাচারী সরকার তাকে ইতালির দক্ষিণাঞ্চলে নির্বাসন দেয়। সেই অভিজ্ঞতা নিয়ে তিনি একটি বই লিখেন যা ১৯৪৫ সালে 'ক্রিস্তো সি এ ফের্মাতো আ এবোলি' (খ্রীস্ট এবোলি-তে থেমেছিলেন) শিরোনামে প্রকাশিত হয়। এটি বিংশ শতকের ইতালীয় সাহিত্যের একটি মাইলফলক রূপে পরিচিত।
আলেক্সান্দ্র্‌ সলজেনিৎসিন

আলেক্সান্দ্র্‌ সলজেনিৎসিন () (ডিসেম্বর ১১, ১৯১৮- আগস্ট ৩, ২০০৮) একজন প্রথীতযশা রুশ সাহিত্যিক ও ঐতিহাসিক। তিনি ১৯৭০ সালে সাহিত্যে নোবেল পুরস্কার জয় করেন।
১৯৪৫ সালে তদানীন্তন জোসেফ স্টালিন সরকারের সমালোচনা করার ফলে সলজেনিৎসিনকে সুদূর সাইবেরিয়াতে নির্বাসন দেয়া হয়। দীর্ঘ আট বছর তিনি গুলাগ প্রথার বর্বর নিষ্ঠুরতার মধ্যে অতিবাহিত করেন। এই নিয়ে তার প্রথম বই "ওয়ান ডে ইন্‌ দ্য লাইফ অফ ইভান দেনিসোভিচ" (ইভান দেনিসোভিচের জীবনে একটি দিন) ১৯৬০ সালে ছাপা হয়। সোভিয়েত ইউনিয়নের পতনের আগ পর্যন্ত রাশিয়াতে প্রকাশিত এটিই তার একমাত্র বই।
তার সবচেয়ে বিখ্যাত রচনা "দ্য গুলাগ আর্কিপেলাগো" (গুলাগ দ্বীপপুঞ্জ) তিন খণ্ডে প্রকাশিত হয়। বিশাল পরিসরে লেখা এই বইটি গুলাগ সিস্টেমের বর্বরতা এবং সোভিয়েত কমিউনিজমের প্রকৃত চরিত্র সমগ্র বিশ্বের কাছে তুলে ধরে। "গুলাগ আর্কিপেলাগো"-কে বিংশ শতকের সবচেয়ে গুরুত্বপূর্ণ বইগুলির একটি হিসেবে গণ্য করা হয়।
১৯৭০ সালে তিনি নোবেল জয় করেন। ১৯৭৪ সালে সোভিয়েত সরকার তাকে দেশ থেকে বিতাড়ন করে এবং তার নাগরিকত্ব কেড়ে নেয়। বহু বছর তিনি মার্কিন যুক্তরাষ্ট্রের ভার্মন্ট অঙ্গরাজ্যে বসবাস করেন। অবশেষে সোভিয়েত ইউনিয়নের পতনের পর ১৯৯৪ সালে তিনি নিজ দেশে প্রত্যাবর্তন করেন।
তার অন্যান্য উল্লেখযোগ্য বইয়ের মধ্যে আছে "দ্য ফার্স্ট সার্কেল" (১৯৬৮), "ক্যান্সার ওয়ার্ড" (১৯৬৮) এবং "আগস্ট ১৯১৪" (১৯৭২)।
বীর বিক্রম

বাংলাদেশের স্বাধীনতা যুদ্ধে অবদানকারী বিশেষ বিশেষ মুক্তিযোদ্ধাদেরকে তাদের অবদানের ভিত্তিতে বাংলাদেশ সরকার বীরশ্রেষ্ঠ, বীর-উত্তম, বীর বিক্রম ও বীরপ্রতীক উপাধিতে ভূষিত করেন। বীরবিক্রম তৃতীয় সর্বোচ্চ উপাধি। মোট ১৭৫ জনকে এই উপাধিতে ভূষিত করা হয়।
বীরবিক্রমদের তালিকা। শহিদ বীরদের নামের পাশে তারকা (*) চিহ্ন উল্লেখ করা হলো।
বীর প্রতীক

বাংলাদেশের স্বাধীনতা যুদ্ধে যাঁরা অবদান রেখেছিলেন তাদের মধ্যে থেকে বাংলাদেশ সরকার বিভিন্ন জনকে তাদের অবদানের ভিত্তিতে বীর শ্রেষ্ঠ, বীর উত্তম, বীর বিক্রম ও বীর প্রতীক উপাধিতে ভূষিত করেন। বীর প্রতীক চতুর্থ সর্বোচ্চ উপাধি। মোট ৪২৬ জনকে এই উপাধিতে ভূষিত করা হয়।
শহীদ বীরদের নামের পাশে তারকা (*) চিহ্ন উল্লেখ করা হলো।
অবলা বসু

অবলা বসু (৮ই আগস্ট, ১৮৬৫ - ২৫শে এপ্রিল, ১৯৫১) একজন ভারতীয় সমাজ সংস্কারিকা ছিলেন, যিনি নারী শিক্ষার প্রসার ও বিধবাদের জীবনযাপন উন্নত করার চেষ্টার জন্য পরিচিত।
অবলা বসু বিখ্যাত ব্রাহ্ম সমাজ সংস্কারক দুর্গামোহন দাশের কন্যা ছিলেন। তার ভ্রাতার নাম ছিল সতীশ রঞ্জন দাশ এবং ভগিনীর নাম ছিল সরলা রায়। অবলা বসু কলকাতা শহরে অবস্থিত বঙ্গ মহিলা বিদ্যালয় এবং বেথুন স্কুলের প্রথম ছাত্রীদের মধ্যে অন্যতম ছিলেন। নারী হওয়ার কারণে তিনি কলকাতা মেডিক্যাল কলেজে ভর্তি হতে পারেননি বলে তিনি ১৮৮২ খ্রিষ্টাব্দে মাদ্রাজ শহরে চিকিৎসাশাস্ত্র অধ্যয়নের জন্য যাত্রা করেন, কিন্তু শারীরিক অসুস্থতার কারণে তিনি শিক্ষা সম্পন্ন না করেই ফিরে আসেন। ১৮৮৭ খ্রিষ্টাব্দে বিজ্ঞানী জগদীশচন্দ্র বসুর সঙ্গে তার বিবাহ সম্পন্ন হয়।
অবলা বসু নারী শিক্ষার প্রসার ও বিধবাদের আর্থিক সহায়তা দেওয়ার উদ্দেশ্যে "নারী শিক্ষা সমিতি" নামক একটি সংগঠন গড়ে তোলেন। এই সংগঠন মহিলাদের জন্য মুরলীধর মহাবিদ্যালয় এবং বিভিন্ন গ্রাম্য এলাকায় প্রায় দুইশতটি বিদ্যালয় স্থাপন করে। এই সমস্ত বিদ্যালয়ে শিক্ষক নিয়োগের উদ্দেশ্যে তিনি বিদ্যাসাগর বাণী ভবন, মহিলা শিল্প ভবন ইত্যাদি প্রতিষ্ঠান গড়ে তোলেন, যেখানে বিধবাদের প্রশিক্ষণ দিয়ে তাদের শিক্ষিত করা হতো। এছাড়া এই সংগঠনের মাধ্যমে পাঠ্যপুস্তক রচনা এবং শিশু ও মাতার স্বাস্থ্যরক্ষা ইত্যাদির মতো গুরুত্বপূর্ণ কাজও করা হত। স্বামীর মৃত্যুর পরে তিনি ভগিনী নিবেদিতার নারী শিক্ষার প্রকল্পে এক লক্ষ টাকা দান করেন। ১৯১০ থেকে ১৯৩৬ খ্রিষ্টাব্দ পর্যন্ত তিনি ব্রাহ্ম বালিকা শিক্ষালয়ের সম্পাদিকার দায়িত্ব পালন করেন। 
সাউথ এশিয়ান আমেরিকান ডিজিটাল লাইব্রেরিতে অরলা বসু সম্পর্কিত তথ্য
প্রফুল্ল চন্দ্র রায়

আচার্য স্যার প্রফুল্ল চন্দ্র রায় সিআইই, এএনআই, এফআরএএসবি, এফআইএস, এফসিএস (যিনি পি সি রায় নামেও পরিচিত; ২ আগস্ট ১৮৬১ - ১৬ জুন ১৯৪৪) ছিলেন একজন প্রখ্যাত বাঙালি রসায়নবিদ, শিক্ষক, দার্শনিক ও কবি। তিনি বেঙ্গল কেমিক্যালসের প্রতিষ্ঠাতা এবং মার্কারি (I) নাইট্রেটের আবিষ্কারক। দেশি শিল্পায়ন উদ্যোক্তাও ছিলেন । তিনি ভারতের প্রথম শিল্প প্রতিষ্ঠানের স্থপয়িতা। ১৯০১ খ্রিস্টাব্দে তিনি বেঙ্গল কেমিক্যাল প্রতিষ্ঠা করেন।তার জন্ম অবিভক্ত বাংলার খুলনা জেলায় (বর্তমানে বাংলাদেশের অন্তর্গত)। তিনি বৈজ্ঞানিক জগদীশ চন্দ্র বসুর সহকর্মী ছিলেন।
প্রফুল্ল চন্দ্র রায় তৎকালীন যশোর জেলার (পরবর্তীকালে খুলনা জেলার পাইকগাছা উপজেলা) কপোতাক্ষী নদী তীরে অবস্থিত রাড়ুলি-কাটিপাড়া গ্রামে জন্মগ্রহণ করেন, যা তখন ব্রিটিশ ভারতের বেঙ্গল প্রেসিডেন্সির (বর্তমান বাংলাদেশ) পূর্ব অংশের অন্তর্গত ছিল।<ref>
আন্দ্রে বেলি

আন্দ্রে বেলি ( আসল নাম বরিস নিকোলায়েভিচ বুগায়েভ) (অক্টোবর ২৬ ১৮৮০ - জানুয়ারি ৮, ১৯৩৪) রুশ দেশের একজন প্রখ্যাত সাহিত্যিক। তিনি একাধারে উপন্যাস, কবিতা ও সাহিত্য সমালোচনা লিখে গেছেন, যদিও আধুনিক কালে তিনি তার উপন্যাস "পিটার্সবুর্গ"-এর জন্যই অধিক প্রসিদ্ধ।
আন্দ্রে বেলি মস্কোর এক বিশিষ্ট বুদ্ধজীবী পরিবারে জন্মগ্রহণ করেন। তার বাবা ছিলেন নামকরা গণিতবিদ। বেলি নিজে সাহিত্য, দর্শন,সঙ্গীত ও গণিতে বিশেষ আগ্রহী ছিলেন। তিনি রুশ প্রতীকীবাদ (Russian Symbolism) নামক শৈল্পিক ধারায় অগ্রগামী ভূমিকা পালন করেন।
তার সবচেয়ে সফল সাহিত্যকর্ম "পিটার্সবুর্গ" একটি প্রতীকী উপন্যাস। একজন বিপ্লবী আততায়ীকে ঘিরে রচিত এই গল্পটি ১৯১৩ সালে প্রকাশিত হয়। অনেক সমালোচকের মতে বইটিতে রুশ বিপ্লব, একদলীয় স্বৈরাচারের উত্থান এবং রাজনৈতিক সন্ত্রাসের পূর্বাভাস লক্ষ্য করা যায়। ভ্লাদিমির নাবোকভ‌ এই গ্রন্থটিকে শতাব্দীর সেরা চারটি উপন্যাসের অন্যতম বলে গণ্য করতেন।
ভাসিলি গ্রসম্যান

ভাসিলি গ্রস্‌ম্যান (Vasily Grossman) (১৯০৫-১৯৬৪) একজন খ্যাতনামা রুশ লেখক ও সাংবাদিক ছিলেন। দ্বিতীয় বিশ্বযুদ্ধের প্রেক্ষাপটে রচিত উপন্যাস "জীবন ও নিয়তি" (Life and Fate) তার শ্রেষ্ঠ গ্রন্থ।
গ্রস্‌ম্যান ইঊক্রেইনের এক ইহুদি পরিবারে জন্মগ্রহণ করেন। মস্কো সরকারী বিশ্ববিদ্যালয়ে পড়াকালীন সময়ে তার সাহিত্যচর্চা শুরু। প্রকৌশলী হিসেবে কর্মজীবন শুরু করলেও ত্রিশের দশকে এসে তা ছেড়ে দেন, সাহিত্যচর্চায় মনোনিবেশের উদ্দেশ্যে। এ সময়ে তিনি ছোটগল্প লেখক হিসেবে মোটামুটি সুনাম অর্জন করেন।
১৯৪১ সালে রাশিয়া দ্বিতীয় বিশ্বযুদ্ধে জড়িয়ে পড়ে। গ্রস্‌ম্যান স্বেচ্ছায় সেনাবাহিনীতে যোগদান করেন। সেনাবাহিনীর পত্রিকার প্রতিবেদক হিসেবে তিনি যুদ্ধক্ষেত্রে তিন বছর অতিবাহিত করেন। দ্বিতীয় বিশ্বযুদ্ধে রাশিয়ার সবচেয়ে গুরুত্বপূর্ণ যেসব যুদ্ধক্ষেত্র - মস্কো, স্টালিনগ্রাদ, কুর্স্ক (Kursk) ও বার্লিন - প্রতিটি তিনি স্বচক্ষে প্রত্যক্ষ করেন। পূর্ব ইউরোপে নাত্‌সি হত্যাযজ্ঞের (Holocaust) প্রথম স্বাক্ষী ও লিপিকারদের মধ্যেও তিনি অন্যতম। মাইদানেক ও ট্রেব্লিংকা ক্যাম্পের উপর প্রথম প্রতিবেদনগুলো লিখেন। এ সময়ে তার লেখনী তাকে ব্যাপক খ্যাতি এনে দেয়।
কিন্তু যুদ্ধের পর রুশ সরকারের ইহুদি-বিরোধী কার্যকলাপে তার মোহ ভেঙ্গে যায়। গ্রস্‌ম্যান সোভিয়েত ব্যবস্থার উপর বিশ্বাস হারিয়ে ফেলেন। ১৯৫৯ সালে তার মহাগ্রন্থ জীবন ও নিয়তি যখন লেখা শেষ করেন, সোভিয়েত সরকার সেটির প্রকাশনা নিষিদ্ধ করে দেয়। সোভিয়েত ইউনিয়নের কমিউনিস্ট পার্টি-র তৎকালীন দ্বিতীয় সচিব মিখাইল সুস্‌লভ তাকে জানান যে তার উপন্যাস আগামী দুশো বছরে ছাপা হবে না। গ্রস্‌ম্যান মস্কো ক্রেমলিন-এ তৎকালীন পার্টি প্রধান নিকিতা ক্রুশ্চেভ-এর কাছে চিঠি লেখেন। ১৯৬৪ সালে মারা যাবার আগে পর্যন্ত তিনি জানতেন না বইটি আদৌ কোনদিন প্রকাশিত হবে কি না।
অবশেষে ১৯৮০ সালে সুইজারল্যান্ডে বইটি মুক্তি পায়। এবং ১৯৮৮ সালে মিখাইল গর্বাচভের শাসনামলে রাশিয়াতেও প্রকাশ পায়। উপন্যাসটি স্টালিনগ্রাদের যুদ্ধের প্রেক্ষাপটে লেখা। এই উপন্যাসে গ্রস্‌ম্যান সোভিয়েত স্বৈরাচার ও নাত্‌সি স্বৈরাচারের তুলনা করেন এবং রুশ জাতির নিপীড়নের কথা তুলে ধরেন। কোন কোন সমালোচক গ্রস্‌ম্যানের লেখাকে তল্‌স্তয়ের সাথে তুলনা করেছেন। ফ্রান্সের "ল্য মোঁদ" পত্রিকা বইটিকে 'শতাব্দীর সেরা রুশ উপন্যাস' হিসেবে আখ্যায়িত করে।
ভার্লাম শালামভ

ভার্লাম তিখোনোভিচ শালামভ () (১লা জুলাই, ১৯০৭–১৭ই জানুয়ারি, ১৯৮২) একজন বিখ্যাত রুশ লেখক, কবি ও সাংবাদিক ছিলেন। তিনি সোভিয়েত আমলে রাজনৈতিক বন্দী হিসেবে সাইবেরিয়ার কুখ্যাত গুলাগ ক্যাম্প কোলিমা-তে (Kolyma) এক যুগের অধিক সময় সশ্রম কারাদন্ড ভোগ করেন। এই অভিজ্ঞতা অবলম্বনে তিনি "কোলিমার গল্প" (Kolyma Tales) নামক একটি বই লিখেন যা গুলাগ সাহিত্যের ক্লাসিক হিসেবে স্বীকৃত।
শালামভের জন্ম রাশিয়ার ভলোগ্‌দা অঞ্চলে এক ধর্মীয় পরিবারে। ১৯২৬ সালে তিনি আইনশাস্ত্র পড়তে মস্কো সরকারী বিশ্ববিদ্যালয়ে চলে যান। স্তালিন-বিরোধী কার্যকলাপে লিপ্ত থাকার কারণে সোভিয়েত সরকার ১৯২৯ সালে তাকে তিন বছরের জন্য উরাল পর্বতমালায় কারাদণ্ড প্রদান করে। ১৯৩২ সালে তিনি মস্কোতে প্রত্যাবর্তন করে সাংবাদিকতা পেশায় যোগ দেন এবং গল্প-প্রবন্ধ লেখা শুরু করেন।
১৯৩৭ সালে স্তালিনের ভয়াল মহাশুদ্ধিকরণ (Great Purge) অভিযানের প্রারম্ভে শালামভ পুনরায় গ্রেফতার হন। এবার তাকে সুদূর কোলিমা-তে ৫ বছরের জন্য নির্বাসন দেয়া হয়। ১৯৪৩ সালে তাকে আরো ১০ বছরের সাজা দেয়া হয়। তার অপরাধ ছিল তিনি ইভান বুনিন-কে একজন "মহান রুশ লেখক" হিসেবে আখ্যায়িত করেছিলেন।
বরফাচ্ছন্ন কোলিমার প্রচন্ড শৈত্যে বন্দীদের দিয়ে অমানুষিক পরিশ্রম করানো হয়। শালামভ স্বর্ণখনি ও কয়লাখনিতে কাজ করেন এবং ক্যাম্প থেকে পালিয়ে যাবারও চেষ্টা করেন। ১৯৪৬ সালে অতিশয় দুর্বল অবস্থায় চলে যাবার পর এক ডাক্তার তাকে ক্যাম্পের হাসপাতালে চাকুরি দিয়ে তার জীবন রক্ষা করেন। ১৯৫১ সালে ছাড়া পেয়ে গেলেও হাসপাতালের কাজ চালিয়ে যান ১৯৫৩ সালে স্তালিনের মৃত্যু পর্যন্ত। এ সময়ে বরিস পাস্তের্নাক তার লেখার প্রশংসা করেন।
১৯৫৬ সালে পুনরায় মস্কোতে ফিরে এসে সাংবাদিকতা শুরু করেন। কিন্তু এতদিনে তার স্বাস্থ্য সম্পূর্ণই ভেঙ্গে পড়াতে তিনি পেনশন লাভ করেন। অন্যান্য লেখালেখির পাশাপাশি সুদীর্ঘ ২০ বছর তিনি "কোলিমার গল্প"-র পান্ডুলিপি লিখে যান। পাস্তের্নাক ও সল্‌ঝেনিত্‌সিনের মতো লেখকদের সাথে তার পরিচয় হয়।
১৯৬৬ সাল থেকে "কোলিমার গল্প" অল্প অল্প করে পশ্চিমা বিশ্বে প্রকাশিত হতে থাকে। ১৯৭০-এর দশকে এসে অপ্রত্যাশিতভাবে তিনি গ্রন্থটিকে ত্যজ্য করে দেন। অনেকের মতে সোভিয়েত সরকারের চাপের মুখে তিনি এটি করতে বাধ্য হন। ভগ্ন স্বাস্থ্যে জীবনের শেষ কটি বছর তিনি এক প্রৌঢ়নিবাসে অতিবাহিত করেন। ১৯৮২ সালে তিনি মৃত্যুবরণ করেন।
"কোলিমার গল্প"-র সম্পূর্ণ সংস্করণ ১৯৭৮ সালে লন্ডন থেকে মুদ্রিত হয়। অবশেষে ১৯৮৭ সালে মিখাইল গর্বাচভের শাসনামলে বইটি রাশিয়াতেও প্রকাশ পায়। গ্রন্থটি স্তালিনের শাসনের নিষ্ঠুরতার একটি প্রামান্য দলিল এবং বিংশ শতকের শ্রেষ্ঠ রুশ গল্পগুচ্ছের অন্যতম।
বরিস আকুনিন

বরিস আকুনিন (জন্ম মে ২০, ১৯৫৬) সাম্প্রতিক কালের একজন নামকরা রুশ সাহিত্যিক। উনিশ শতকের রুশ সাম্রাজ্যের প্রেক্ষাপটে লেখা তার রহস্য ও ডিটেক্‌টিভ উপন্যাস সমূহ দেশে ও বিদেশে ব্যাপক পাঠক জনপ্রিয়তা লাভ করেছে। এ ছাড়াও তিনি একাধারে প্রাবন্ধিক, অনুবাদক এবং বিশিষ্ট জাপান-বিশেষজ্ঞ।
বরিস আকুনিনের আসল নাম গ্রিগরী চ্‌খারতিশ্‌ভিলি (Grigory Chkhartishvili)। তিনি ১৯৫৬ সালে জর্জিয়ার রাজধানী তিবিলিসি-তে জন্মগ্রহণ করেন। কিন্তু দু'বছর বয়সে মস্কোতে চলে আসেন এবং এখনো সেখানেই থাকেন। কাবুকি নাট্যের প্রভাবে তিনি জাপান বিষয়ে আগ্রহী হয়ে পড়েন এবং মস্কো সরকারী বিশ্ববিদ্যালয়ে জাপান-বিশারদ হন। ২০ খণ্ডে রচিত এক জাপানী সাহিত্য সংকলনের প্রধান সম্পাদক হিসেবে তিনি দায়িত্ব পালন করেছেন।
তবে 'বরিস আকুনিন' ছদ্মনামেই তার বেশি সুখ্যাতি। কারো মতে আকুনিন শব্দটি জাপানী ভাষা থেকে নেয়া। আবার কারো মতে শব্দটি বিখ্যাত নৈরাজ্যবাদী মিখাইল বাকুনিনের নামের সাথে সম্পৃক্ত।
আকুনিনের সবচেয়ে উল্লেখযোগ্য সৃষ্টি ডিটেক্‌টিভ এরাস্ত্‌ ফান্দোরিন (Erast Fandorin)। ২০০৬ সাল পর্যন্ত তিনি ফান্দোরিনকে নিয়ে ১১টি রহস্য উপন্যাস লিখেছেন। উপন্যাসগুলো রাশিয়াতে বিপুল জনপ্রিয়তা পেয়েছে। আকুনিন নিজদেশে বেশ কয়েকটি সাহিত্য পুরস্কার জিতেছেন।
তদুপরি ফান্দোরিন উপন্যাসগুলো ইংরেজি, ফরাসী, জাপানী, জার্মান ও ইতালীয় সহ নানান ভাষায় অনুদিত হয়েছে। যুক্তরাজ্যের রহস্য-সাহিত্যিক সমিতিও আকুনিনের লেখাকে স্বীকৃতি দিয়েছে।
কয়েকটি ফান্দোরিন উপন্যাস চলচ্চিত্রে রূপায়ন পেয়েছে। এর মধ্যে ২০০৫ সালে নির্মিত দুটি চলচ্চিত্র - "টার্কিশ গ্যাম্বিট্‌" ও "দ্য কাউন্সিল অফ স্টেট্‌" - বক্স-অফিস রেকর্ড ভঙ্গ করে।
পেলাগিয়া নামক এক সন্ন্যাসিনী ডিটেক্‌টিভকে নিয়েও আকুনিন তিনটি বই লিখেছেন।
আইজাক বাবেল

আইজাক বাবেল (১৮৯৪-১৯৪০) একজন রুশ ছোটগল্পকার ও সাংবাদিক। তাকে বিংশ শতাব্দীর শীর্ষস্থানীয় ছোটগল্প লেখকদের অন্যতম হিসেবে গণ্য করা হয়।
আইজাক বাবেল ১৮৯৪ খ্রিষ্টাব্দে ক্রিমিয়ার ওডেসা শহরে এক ইহুদি পরিবারে জন্মগ্রহণ করেন। সে সময় রাশিয়াতে ইহুদি বিদ্বেষ এবং নির্যাতন ছিল নিত্য নৈমিত্তিক ঘটনা। ১৯০৫ খ্রিষ্টাব্দের নিধনযজ্ঞে (pogrom) তার এক পূর্বপুরুষ নিহত হয়।
বাবেল ছোটবেলায় ধর্ম,সঙ্গীত ও ফরাসি ভাষা-সাহিত্যে দীক্ষা লাভ করেন। বড় হয়ে কিয়েভ চলে যান হিসাববিজ্ঞান ও বাবসায় শিক্ষা ইন্সটিটিউটে পড়াশোনা করতে। সেখানে ইয়েভ্‌গেনিয়ার সাথে পরিচয় হয়। পরবর্তীতে ইয়েভ্‌গেনিয়ার সঙ্গে তিনি পরিণয় সূত্রে আবদ্ধ হন। ১৯১৫ খ্রিষ্টাব্দে ডিগ্রী লাভ করার পর ইহুদিদের চলাফেরার ওপর আরোপিত সরকারি বাধানিষেধ অগ্রাহ্য করে তিনি পেত্রোগ্রাদে চলে যান। সেখানে প্রখ্যাত লেখক গোর্কির সাথে তার শখ্যতা হয়। গোর্কি তার সাহিত্য পত্রিকায় বাবেলের দুটি ছোটগল্প ছাপেন এবং তাকে উপদেশ দেন বাস্তব জীবন থেকে আরো অভিজ্ঞতা সঞ্চয় করতে।
১৯১৭ খ্রিষ্টাব্দে রুশ বিপ্লবে সমগ্র দেশ তোলপাড় হয়। বাবেল এই অস্থির সময়ে রোমানিয়াতে যুদ্ধে অংশ নেন, ম্যালেরিয়া রোগে আক্রান্ত হন এবং ওডেসা ও পিটার্সবুর্গে বলশেভিকদের পক্ষে কাজ করেন। ১৯১৯ খ্রিষ্টাব্দে ইয়েভ্‌গেনিয়া-কে বিয়ে করেন।
১৯২০ খ্রিষ্টাব্দে সেমিয়োন বুদিয়োন্নি-র অশ্বারোহী সৈন্যদলের সাথে তিনি পোল্যান্ডে প্রবেশ করেন প্রতিবেদক ও প্রচারকের (propagandist) ভূমিকায়। তার ছদ্মনাম দেয়া হয় কিরিল লিউতোভ্‌। প্রত্যন্ত গ্রামাঞ্চলের ভেতর দিয়ে কস্যাক্‌ ঘোড়সওয়ারদের সেই বর্বরোচিত অভিযান বাবেল অমর করে রেখে গেছেন তার "লাল সওয়ার" (Red Cavalry) গল্পগুচ্ছে।
"লাল সওয়ার" বই আকারে ১৯২৬ খ্রিষ্টাব্দে প্রকাশিত হয়। তার আগে মায়াকোভস্কি কয়েকটি গল্প তার পত্রিকায় ছাপেন। বুদিয়োন্নি সহ অন্যান্য প্রভাবশালী লোকজন বাবেলের ওপর নাখোশ হলেও গোর্কির ছত্রছায়ায় বইটি প্রকাশিত হয় এবং কয়েকটি ভাষায় অনূদিত হয়। ১৯২০-এর দশকে বাবেলের ছোটগল্প তাকে ব্যাপক খ্যাতি এনে দেয়। এসময় তার স্ত্রী ফ্রান্সে চলে যায়।
ত্রিশের দশক গোড়াতে বাবেল লিখেন "ওডেসা-র গল্প" (Odessa Tales)। স্ত্রীকে দেখতে তিনি কয়েকবার ফ্রান্সে যাতায়াত করেন। ১৯৩৫ খ্রিষ্টাব্দে শেষবারের মতো ইয়েভ্‌গেনিয়ার সাথে তার বিচ্ছেদ হয়ে যায় এবং তিনি আন্তোনিয়া পিরোজ্‌কোভার সাথে সংসার শুরু করেন।
এ সময়ে তিনি ধীরে ধীরে জনজীবন থেকে নিজেকে গুটিয়ে নেন। বাবেল বলশেভিক সরকারের চাটুকারিতা করতে অস্বীকার করেন। এতে স্টালিন তার বিরুদ্ধে ক্রমশ বৈরীভাবাপন্ন হতে থাকে।
১৯৩৬ খ্রিষ্টাব্দে গোর্কির অস্বাভাবিক মৃত্যুর পর বাবেল ভবিষ্যদ্বাণী করেন যে এর পর তার পালা। ১৯৩৯ খ্রিষ্টাব্দে অবশেষে তিনি গ্রেফতার হন। স্টালিনের মহাশুদ্ধিকরন (Great Purge) অভিযান ততদিনে সমগ্র রাশিয়াতে ত্রাসের রাজত্ব সৃষ্টি করেছে। বাবেলকে কুখ্যাত লুবিয়াংকা কারাগারে নিয়ে যাওয়া হয়। জিজ্ঞাসাবাদের সময় তার ওপর নির্যাতন চালানো হয়। ১৯৪০ খ্রিষ্টাব্দের জানুয়ারি মাসে গোপনে তাকে গুলি করে হত্যা করা হয়।
১৯৫৪ খ্রিষ্টাব্দের পূর্ব পর্যন্ত আন্তোনিয়া বাবেলের পরিণতি জানতে পারেননি। সে বছর সোভিয়েত সরকার তাকে মরণোত্তর পুনর্বাসন প্রদান করে।
আলেক্সান্দ্‌র ব্লক‌

আলেক্সান্দ্‌র ব্লক‌ (Alexander Blok) (১৮৮০ - ১৯২১) প্রখ্যাত এক রুশ কবি। কোন কোন সমালোচকের মতে রুশ সাহিত্যের ইতিহাসে পুশকিনের পর তিনিই সবচেয়ে প্রতিভাবান কবি ছিলেন। তিনি উৎসাহের সাথে ১৯০৫ সালের রুশ বিপ্লবকে স্বাগত জানিয়েছিলেন। 
সাংক্‌ত পিতেরবুর্গের এক বিশিষ্ট বুদ্ধজীবী পরিবারে তার জন্ম। তার বাবা ছিলেন আইনের অধ্যাপক এবং তার নানা ছিলেন সাংক্‌ত পিতেরবুর্গ বিশ্ববিদ্যালয়ের রেক্টর। তার বাবা-মার ছাড়াছাড়ি হয়ে যাবার পর তিনি মস্কোর অদূরে চলে আসেন আত্মীয়দের কাছে। এখানে তিনি সলোভিয়ভের দর্শন আর তিউত্‌চেভ এবং ফেত-এর কবিতার সাথে পরিচিতি লাভ করেন। এদের প্রভাব তার শুরুর দিকের কবিতায় লক্ষণীয়।
ব্লক প্রখ্যাত রসায়নবিদ মেন্দেলিভের কন্যা লিউবার প্রেমে পড়ে যান এবং ১৯০৩ সালে তাকে বিয়ে করেন। পরে লিউবা তাকে আরেক প্রতীকী লেখক আন্দ্রে বেলির সাথে এক জটিল সম্পর্কে জড়িয়ে ফেলেন। ১৯০৪ সালে লিউবাকে নিয়ে লেখা কবিতাচক্র "অপরূপা রমনীকে নিয়ে পঙ্‌ক্তি" ব্লক-কে খ্যাতি এনে দেয়।
এই গ্রন্থটি তাকে রুশ প্রতীকীবাদ (Russian Symbolism) নামক শৈল্পিক ধারার প্রথম কাতারে নিয়ে আসে। তার কবিতা শুরু থেকেই সঙ্গীতময়, কিন্তু পরে তিনি ছন্দ ও স্পন্দন নিয়েও সাহসী পরীক্ষা-নিরীক্ষা চালান। কাব্যিক প্রেরণা তার কাছে ছিল একদমই সহজাত।
সাংক্‌ত পিতেরবুর্গ শহরকে নিয়ে ব্লক একটি সংকলন লিখেন - "নগরী"। এতে তিনি শহরটিকে অদ্ভুত রহস্যময় এক রূপদান করেন। পরবর্তীতে "ফাইনা" ও "বরফের মুখোশ" গ্রন্থ দুটি প্রকাশ পেলে তার নামযশ গগনচুম্বী আকার ধারণ করে। বিংশ শতকের প্রথম দুই দশককে রুশ কবিতার রৌপ্য যুগ বলা হয়ে থাকে। ব্লকের প্রভাব তখন এতই প্রবল যে মাঝে মাঝে একে 'ব্লকের যুগ' হিসেবেও আখ্যায়িত করা হয়। নতুন প্রজন্মের প্রতিভাবান কবিরা - আখ্‌মাতোভা, পাস্তের্নাক, নাবোকভ ও ত্‌স্‌ভেতায়েভা - সকলেই তার উদ্দেশ্যে শ্রদ্ধামূলক কবিতা রচনা করেন।
জীবনের শেষের দিকে তিনি রাজনীতি ও রুশ জাতির নিয়তি নিয়ে ভাবান্বিত হয়ে পড়েন। মহাপ্রলয়ের আশঙ্কায় তার মন ভরে ওঠে। ১৯১৭ সালের গ্রীষ্মকালে রুশ বিপ্লবের মাত্র কয়েক মাস আগে তিনি তার আশঙ্কার কথা ডায়েরীর পাতায় ব্যক্ত করেন। অক্টোবর বিপ্লব এলে তিনি এটিকে সেই প্রলয়ের পরিণতি বলেই ধরে নেন।
১৯১৮ সালে তিনি "বারোজন" নামে একটি কবিতায় রুশ বিপ্লব সম্পর্কে তার ভাবনা তুলে ধরেন। "বারোজন" রুশ সাহিত্যে অতি বিতর্কিত এক কবিতা। কর্কশ ভাষায় তিনি বারোজন বলশেভিক খুনী ও ধর্ষণকারীর বর্ণনা দেন। এই কবিতাটির ফলে ব্লকের পুরনো গুণমুগ্ধরা তাকে পরিত্যাগ করেন। এবং কমিউনিস্টরা তার উপর হন মহা অসন্তুষ্ট।
তিনি মানসিক বিষন্নতা রোগে নিমজ্জিত হয়ে যান। মৃত্যুর কিছুদিন আগে তিনি পুশকিনের উপর একটি বিখ্যাত বক্তৃতা দেন। মাত্র ৪০ বছর বয়সে তার মৃত্যু ঘটে। মৃত্যুর কারণ নিয়ে এখনো দ্বন্দ্ব্ব আছে। কারো মতে তিনি গৃহযুদ্ধ প্রসূত দুর্ভিক্ষে মারা যান।
ঝিনাইদহ সদর উপজেলা

ঝিনাইদহ সদর উপজেলা বাংলাদেশের ঝিনাইদহ জেলার একটি প্রশাসনিক এলাকা।
এই উপজেলার উত্তরে হরিণাকুণ্ডু উপজেলা ও শৈলকুপা উপজেলা, দক্ষিণে কালীগঞ্জ উপজেলা ও শালিখা উপজেলা, পূর্বে মাগুরা সদর উপজেলা, পশ্চিমে কোটচাঁদপুর উপজেলা ও চুয়াডাঙ্গা সদর উপজেলা।
ঝিনাইদহ সদর উপজেলার ইউনিয়নগুলো হচ্ছে -
ঝিনাইদহ সদর উপজেলায় ২টি নদী রয়েছে। নদীগুলো হচ্ছে নবগঙ্গা নদী, ফটকি নদী, বেগবতী নদী ও কুমার নদী, চিত্রা নদী।
মেহেরপুর সদর উপজেলা

মেহেরপুর সদর উপজেলা বাংলাদেশের মেহেরপুর জেলার একটি প্রশাসনিক এলাকা।
মেহেরপুর সদর উপজেলা উত্তরে গাংনী উপজেলা ও ভারতের পশ্চিমবঙ্গ, দক্ষিণে মুজিবনগর উপজেলা, পূর্বে গাংনী উপজেলা ও চুয়াডাঙ্গা জেলার আলমডাঙ্গা উপজেলা, পশ্চিমে ভারতের পশ্চিমবঙ্গ।
মেহেরপুর সদর উপজেলায় রয়েছে ০৭টি ইউনিয়ন, ৬০টি মৌজা এবং ১০৪টি গ্রাম।
১৯৯১ সালের আদমশুমারির তথ্য অনুযায়ী এ উপজেলায় মোট জনসংখ্যা ২,৬২,৭৭৯ জন,যার মধ্যে ১,৪০,৩৮৭ জন প্রপ্ত বয়স্ক। মোট জনসংখ্যার ৫১.২% পুরুষ এবং ৪৮.৮ % মহিলা। গড় সাক্ষরতার হার ২৪.৯%(৭বছরের উপরে)
এই উপজেলার শিক্ষা প্রতিষ্ঠান গুলোর মধ্যে উল্লেখযোগ্য হচ্ছেঃ মেহেরপুর সরকারি কলেজ, মেহেরপুর সরকারি মহিলা কলেজ, মেহেরপুর সরকারি উচ্চ বিদ্যালয়, মেহেরপুর সরকারি উচ্চ বালিকা বিদ্যালয়, মেহেরপুর সরকারি টেকনিক্যাল স্কুল এন্ড কলেজ প্রভৃতি।
মেহেরপুর সদর উপজেলায় ১টি নদী রয়েছে। নদীটি হচ্ছে ভৈরব নদী।
ব্রাহ্মণবাড়িয়া সদর উপজেলা

ব্রাহ্মণবাড়িয়া সদর উপজেলা বাংলাদেশের ব্রাহ্মণবাড়িয়া জেলার একটি প্রশাসনিক এলাকা।
ব্রাহ্মণবাড়িয়া সদর উপজেলার আয়তন ২৩৭.৩৪ বর্গ কিলোমিটার (৫৮,৬৪৯ একর)। এ উপজেলার উত্তরে সরাইল উপজেলা ও নাসিরনগর উপজেলা, দক্ষিণে আখাউড়া উপজেলা, কসবা উপজেলা ও নবীনগর উপজেলা, পূর্বে হবিগঞ্জ জেলার মাধবপুর উপজেলা ও ভারতের ত্রিপুরা, পশ্চিমে নবীনগর উপজেলা ও আশুগঞ্জ উপজেলা।
সৈয়দ মাহমুদ যে এলাকায় বসবাস করতেন তার নামানুসারে কাজীপাড়া (কাদির একটি রূপ) নামকরণ করা হয় এবং তার মাজার (সমাধি) সেখানেই রয়েছে। 
কথিত আছে তাকেই ব্রাহ্মণবাড়িয়া জেলার প্রতিষ্ঠাতা হিসেবে ধরা হয়।
তবে ব্রাহ্মণবাড়িয়া জেলার নাম "ব্রাহ্মণবাড়িয়া" হওয়া নিয়ে স্থানীয়দের মাঝে অনেক মতামত বা আলোচনা থাকলেও। সবচেয়ে প্রসিদ্ধ এবং গ্রহণযোগ্য আলোচনা হলো- কোনো এক সময় ব্রাহ্মণবাড়িয়াতে প্রচুর সনাতন ধর্মের মানুষ বসবাস করতো। (এখনো বিভিন্ন জায়গাতে উল্লেখযোগ্য সনাতন ধর্মালম্বী মানুষ বসবাস করেন)। তখন সনাতন ধর্মালম্বী মানুষদের পূজা বা ধর্মীয় রীতিনীতি সম্পাদনের জন্য ব্রাহ্মণের অভাব দেখা দেয়। তৎকালীন এই অঞ্চলের রাজা, সুদূর কলকাতা থেকে এখানে বেশ কয়েকটি ব্রাহ্মণ পরিবারকে পাঠান বসবাসের জন্য। সেখান থেকেই এই এলাকার নাম হয় ব্রাহ্মণবাড়িয়া।
শুরুতে কয়েকটি পরিবার শহরের কাজীপাড়া ও কান্ধীপাড়া এলাকায় বসবাস করেন। মূলত এই জায়গার নাম ই ছিলো ব্রাহ্মণবাড়িয়া। পরবর্তীতে কালের বিবতর্নে পুরো জেলার নাম হয় ব্রাহ্মণবাড়িয়া।
ব্রাহ্মণবাড়িয়া সদর উপজেলায় বর্তমানে ১টি পৌরসভা ও ১১টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম ব্রাহ্মণবাড়িয়া সদর থানার আওতাধীন।
২০১১ সালের আদমশুমারি অনুযায়ী ব্রাহ্মণবাড়িয়া সদর উপজেলার মোট জনসংখ্যা ৫,২১,৯৯৪ জন। এর মধ্যে পুরুষ ২,৫৮,৫০৩ জন এবং মহিলা ২,৬৩,৪৯১ জন। মোট পরিবার ৯৫,৮০২টি। জনসংখ্যার ঘনত্ব প্রতি বর্গ কিলোমিটারে ২,১৯৯ জন।
২০১১ সালের আদমশুমারি অনুযায়ী ব্রাহ্মণবাড়িয়া সদর উপজেলার সাক্ষরতার হার ৫৩.৪%। এখানে রয়েছেঃ
স্বাস্থ্য সেবাদানের জন্য রয়েছেঃ
এখানকার প্রায় দুই-তৃতীয়াংশ মানুষ কৃষক।
ব্রাক, আশা, গ্রামীণ ব্যাংক সক্রিয় এনজিওদের মধ্যে অন্যতম।
বাঞ্ছারামপুর উপজেলা

বাঞ্ছারামপুর উপজেলা বাংলাদেশের ব্রাহ্মণবাড়িয়া জেলার একটি প্রশাসনিক এলাকা।
বাঞ্ছারামপুর উপজেলার আয়তন ১৮৭.৩১ বর্গ কিলোমিটার (৪৬,২৮৫ একর)। এ উপজেলার উত্তরে নরসিংদী জেলার নরসিংদী সদর উপজেলা, দক্ষিণে তিতাস নদী ও কুমিল্লা জেলার হোমনা উপজেলা, পূর্বে নবীনগর উপজেলা ও কুমিল্লা জেলার মুরাদনগর উপজেলা, পশ্চিমে মেঘনা নদী, নারায়ণগঞ্জ জেলার আড়াইহাজার উপজেলা ও নরসিংদী জেলার নরসিংদী সদর উপজেলা।
১৯১২ সালে এখানে পুলিশ ফাঁড়ি স্থাপিত হয় এবং ১৯২০ সালে ৭টি ইউনিয়ন নিয়ে এটি একটি পূর্ণাঙ্গ থানায় এবং পরবর্তীতে ১৩টি ইউনিয়ন নিয়ে গঠিত হয় বাঞ্ছারামপুর উপজেলা।
জনশ্রুতি আছে, ঢাকার তৎকালীন জমিদার রূপলাল বাবুর একজন বিশ্বস্ত রায়ত বাঞ্ছারাম দাস বর্তমান উপজেলা সদরে বাস করতেন। তার আচার-ব্যবহার এবং কাজকর্মের বিশ্বস্ততা ও আনুগত্যের প্রতি সন্তুষ্ট হয়ে তার নামে এই অঞ্চলের নামকরণ করা হয় বাঞ্ছারামপুর।
বাঞ্ছারামপুর উপজেলায় বর্তমানে ১টি পৌরসভা ও ১৩টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম বাঞ্ছারামপুর থানার আওতাধীন।
২০১১ সালের আদমশুমারি অনুযায়ী বাঞ্ছারামপুর উপজেলার মোট জনসংখ্যা ২,৯৮,৪৩০ জন। এর মধ্যে পুরুষ ১,৩৯,১১৮ জন এবং মহিলা ১,৫৯,৩১২ জন। মোট পরিবার ৫৯,৬৯৯টি। জনসংখ্যার ঘনত্ব প্রতি বর্গ কিলোমিটারে প্রায় ১,৫৯৩ জন।
বাংলাদেশের আদমশুমারি ও গৃহগণনা-২০২২ ইং সালের আদমশুমারি অনুযায়ী বাঞ্ছারামপুর উপজেলার সাক্ষরতার হার ১১৮.৫%। এখানে রয়েছেঃ
উল্লেখযোগ্য শিক্ষা প্রতিষ্ঠান: 
স্বাস্থ্য সেবাদানের জন্য রয়েছে:
এখানকার প্রায় দুই-তৃতীয়াংশ মানুষ কৃষক।
ব্রাক, আশা, গ্রামীণ ব্যাংক সক্রিয় এনজিওদের মধ্যে অন্যতম।
কসবা উপজেলা

কসবা উপজেলা বাংলাদেশের ব্রাহ্মণবাড়িয়া জেলার একটি অন্যতম গুরুত্বপূর্ণ প্রশাসনিক এলাকা এবং উপজেলা।
কসবা উপজেলার আয়তন ২০৯.৭৬ বর্গ কিলোমিটার (৫১, ৮৩২.৮ একর)। এই উপজেলার উত্তরে তিতাস নদী, আখাউড়া উপজেলা ও ব্রাহ্মণবাড়িয়া সদর উপজেলা, দক্ষিণে কুমিল্লা জেলার ব্রাহ্মণপাড়া উপজেলা, পূর্বে ভারতের ত্রিপুরা, পশ্চিমে নবীনগর উপজেলা, কুমিল্লা জেলার মুরাদনগর উপজেলা।
তিতাস, সালদা, বিজনা, সিনাই, সাঙ্গুর, বুড়ি, রাজার খাল, অদের খাল, কালিয়ারা নদী কসবার মধ্যে অতিক্রম করেছে। এ উপজেলার পূর্বপ্রান্তে রয়েছে লাল মাটির পাহাড়ী টিলা ভূমি।
কসবা উপজেলায় বর্তমানে ১টি পৌরসভা ও ১০টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম কসবা থানার আওতাধীন।
কসবা উপজেলার আদর্শ গ্রাম:
২০১১ সালের আদমশুমারি অনুসারে কসবা উপজেলায় মোট জনসংখ্যা ছিলো ৩,১৯,২২১ জন ও পরিবার সংখ্যা ৬০,৯১৯টি। এই উপজেলার প্রতি প্রতি ১০০ জন মহিলার (৫২.৪%) বিপরীতে পুরুষের সংখ্যা ৯১ জন (৪৭.৬%)। মোট জনসংখ্যার ৪২.৪% শিশু (০-১৪ বছর)। জনসংখ্যার অধিকাংশই ইসলামের অনুসারী (৯৫.৭%)। বাকি ৪.৩% হিন্দু ধর্মের অনুসারী। কসবা উপজেলার গড় সাক্ষরতার হার ৫০.৭%  (৭+)। প্রথম বিয়ের ক্ষেত্রে  পুরুষদের গড় বয়স ২৪.৪ বছর এবং মহিলাদের গড় বয়স ১৯.৮ বছর।
ক্রান্তীয় মৌসুমী জলবায়ুর অন্তর্গত। এ উপজেলায় গ্রীষ্ম, বর্ষা ও শীত এই তিনটি ঋতুর প্রাধান্য পরিলক্ষিত হয়। সর্বোচ্চ তাপমাত্রা মে মাসে ৩০ ডিঃসেঃ এবং সর্বনিম্ন তাপমাত্রা ১৮ডিঃসেঃ পরিলক্ষিত হয়। জলবায়ু নাতিশীতোষ্ণ ও স্বাস্থ্যকর। বার্ষিক সর্বোচ্চ বৃষ্টিপাত ১১৪.৬৫ ইঞ্চি এবং সর্বনিম্ন বৃষ্টিপাত ৫৬.৪৩ ইঞ্চি এবং গড় বৃষ্টিপাত ৭৮.০৬ ইঞ্চি।
২০১১ সালের আদমশুমারি অনুযায়ী কসবা উপজেলার সাক্ষরতার হার ৫০.৭%। এখানে রয়েছে:
স্বাস্থ্য সেবাদানের জন্য রয়েছে:
এখানকার প্রায় দুই-তৃতীয়াংশ মানুষ কৃষক। প্রধান ফসলঃ ধান, গম, বিভিন্ন ধরনের সব্জী। লুপ্ত বা লুপ্ত প্রায় শষ্যাদিঃ কাউন, আউস ও আমন ধান, পাট ও অড়হর ডাল।
রেলপথে আগে কোনো ট্রেন যাত্রাবিরতি দিতো না। বর্তমানে মহানগর এক্সপ্রেস, চট্টলা এক্সপ্রেস, উপকূল এক্সপ্রেস ও পাহাড়িকা এক্সপ্রেস যাত্রাবিরতি দেয়। কসবা উপজেলার সড়কপথ ভালো নয়। শহরে কোনো বাস টার্মিনাল নেই। তাদেরকে কুটি/ব্রাহ্মণবাড়িয়া/কুমিল্লা বাস টার্মিনাল থেকে ঢাকা বা চট্টগ্রাম/সিলেট যেতে হয়।
কসবা রেল স্টেশন থেকে ছেড়ে যাওয়া আন্তঃনগর ট্রেনের সময়সূচি:
কসবা রেল স্টেশন থেকে ছেড়ে যাওয়া প্রস্তাবিত নতুন আন্তঃনগর ট্রেনের সময়সূচি:
কুটি বাজার, কসবা বাজার, নয়নপুর বাজার, ব্রাহ্মনগ্রাম মজলিশপুর বাজার, সালদানদী বাজার, মন্দবাগ বাজার, গোপীনাথপুর বাজার, চন্ডীদ্বার বাজার, চারগাছ বাজার‚চারগাছ মেলা‚মেহারী বাজার‚মেহারী বৈশাখী মেলা‚বাদৈর বাজার ও বল্লভপুর কডুর মেলা, বালিয়াহুড়া বাজার, অষ্টজঙ্গল বাজার, কোল্লাপাথর-সাগরতলা বাজার, অনন্তপুর বাজার, মাদলা বাজার, বায়েক চৌমুহনী বাজার, কায়েমপুর বাজার, মঈনপুর বাজার, কালতা বাজার, শাহপুর বাজার, জয়নগর বাজার, রাজনগর বাজার, ধজনাগর বাজার, বড়ঠোটা বাজার, রামপুর বাজার, বড়মুড়া পাখি মার্কেট বাজার, গোসাইস্হল মেলা, রামপুরের মেলা, বাড়াই বাজার, মধুপুর বাজার, পানিয়ারুপ বাজার, নয়নপুর গরুর বাজার, অষ্টজঙ্গল বাজার, মাদলা বাজার, খাদলা বাজার, গফুর মার্কেট।
এক নজরে কসবা উপজেলা :(২০১১ সালের আদমশুমারী অনুযায়ী)
রোয়াংছড়ি উপজেলা

রোয়াংছড়ি বাংলাদেশের বান্দরবান জেলার অন্তর্গত একটি উপজেলা।
রোয়াংছড়ি উপজেলার আয়তন ৪৪২.৮৯ বর্গ কিলোমিটার (১,০৯,৪৪০ একর)। এটি আয়তনের দিক থেকে বান্দরবান জেলার সবচেয়ে ছোট উপজেলা।বান্দরবান জেলার সর্ব-উত্তরে ২২°০৩´ থেকে ২২°২০´ উত্তর অক্ষাংশ এবং ৯২°১৪´ থেকে ৯২°৩০´ পূর্ব দ্রাঘিমাংশ জুড়ে রোয়াংছড়ি উপজেলার অবস্থান। বান্দরবান জেলা সদর থেকে এ উপজেলার দূরত্ব প্রায় ২০ কিলোমিটার। এ উপজেলার উত্তরে রাঙ্গামাটি জেলার রাজস্থলী উপজেলা, দক্ষিণে রুমা উপজেলা, পূর্বে রাঙ্গামাটি জেলার বিলাইছড়ি উপজেলা ও রুমা উপজেলা, পশ্চিমে বান্দরবান সদর উপজেলা।
"রখইং ছড়া" যেখানে তারাছা খালে এসে মিশেছে, স্মরণাতীতকাল পূর্বে সেই রখইং ছড়ার মোহনায় মার্মা উপজাতিদের এক জনপদ গড়ে উঠে। রখইং ছড়ার তীরে এই জনপদ গড়ে উঠায় মারমা উপজাতিদের চিরাচরিত রীতি অনুযায়ী স্থানীয় অধিবাসীরা এই জনপদকে ছড়ার নামে "রখইং ওয়াহ্" নামে অভিহিত করে। "রখইং ওয়াহ্" অর্থ রখইং ছড়ার মোহনা। কালক্রমে ব্যবসা-বাণিজ্যের সূত্র ধরে এখানে পার্শ্ববর্তী চট্টগ্রাম জেলা হতে বাঙালীদের আগমণ ঘটে। ছোট্ট পরিসরে এখানে বাজার গড়ে উঠে। চট্টগ্রামের আঞ্চলিক ভাষায় আরাকানকে "রোয়াং" বলা হয়। তাই "রখইং ওয়াহ্"কে স্থানীয় বাঙালীরা "রোয়াংছড়ি" নামে অভিহিত করায় তা কালক্রমে প্রচলিত হয়ে উঠে।
১৯৭৬ সালে রোয়াংছড়ি থানা প্রতিষ্ঠিত হয় এবং ১৯৮৩ সালে প্রশাসনিক বিকেন্দ্রীকরণের ফলে রোয়াংছড়ি উপজেলায় রূপান্তরিত হয়। এ উপজেলায় বর্তমানে ৪টি ইউনিয়ন রয়েছে। সম্পূর্ণ রোয়াংছড়ি উপজেলার প্রশাসনিক কার্যক্রম রোয়াংছড়ি থানার আওতাধীন।
২০১১ সালের আদমশুমারি অনুযায়ী রোয়াংছড়ি উপজেলার মোট জনসংখ্যা ২৭,২৬৪ জন। এর মধ্যে পুরুষ ১৪,২৪৩ জন এবং মহিলা ১৩,০২১ জন। মোট পরিবার ৬,২৯২টি। মোট জনসংখ্যার ৮.৫১% মুসলিম, ০.৯৭% হিন্দু, ৬৮.৯০% বৌদ্ধ, ১৬.৬৪% খ্রিস্টান এবং ৪.৯৮% অন্যান্য ধর্মাবলম্বী।
২০২২ সালের আদমশুমারি অনুযায়ী রোয়াংছড়ি উপজেলার মোট জনসংখ্যা ২৭,৭১৯ জন। এর মধ্যে পুরুষ ১৩,৯৮৯ জন এবং মহিলা ১৩,৭৩০ জন। মোট পরিবার ৬,২৯২টি। মোট জনসংখ্যার ৭.৮৭% মুসলিম, ০.৭৬% হিন্দু, ৬৭.৫৮% বৌদ্ধ, ১৭.৮৩% খ্রিস্টান এবং ৫.৯৭% অন্যান্য ধর্মাবলম্বী।
এ উপজেলায় মার্মা, চাকমা, ত্রিপুরা, তঞ্চঙ্গ্যা, মুরং, বম, খেয়াং, খুমী প্রভৃতি উপজাতি নৃ-গোষ্ঠীর বসবাস রয়েছে।
২০১১ সালের আদমশুমারি অনুযায়ী রোয়াংছড়ি উপজেলার সাক্ষরতার হার ৩১%। এ উপজেলায় ১টি মাধ্যমিক বিদ্যালয়, ৪টি নিম্ন মাধ্যমিক বিদ্যালয় ও ৪৪টি প্রাথমিক বিদ্যালয় রয়েছে।
রোয়াংছড়ি উপজেলায় যোগাযোগের প্রধান সড়ক হল বান্দরবান-রোয়াংছড়ি সড়ক। প্রধান যোগাযোগ মাধ্যম চাঁদের গাড়ি।
রোয়াংছড়ি উপজেলায় ৪টি মসজিদ, ২টি মন্দির, ২৪টি বিহার এবং ৮টি গীর্জা রয়েছে।
রোয়াংছড়ি উপজেলার মধ্য দিয়ে প্রবাহিত হচ্ছে সাঙ্গু নদী। এছাড়া রয়েছে তারাছা খাল।
রোয়াংছড়ি উপজেলার প্রধান হাট-বাজার ৫টি, রোয়াংছড়ি বাজার, কচ্ছপতলী বাজার, বাঘমারা বাজার, বেতছড়া বাজার এবং মুরুংগো বাজার।
রোয়াংছড়ি উপজেলার দর্শনীয় স্থানগুলোর মধ্যে রয়েছে:
থানচি উপজেলা

থানচি বাংলাদেশের বান্দরবান জেলার অন্তর্গত একটি উপজেলা।
থানচি উপজেলার আয়তন ১০২০.৮২ বর্গ কিলোমিটার (২,৫২,২৫০ একর)। এটি আয়তনের দিক থেকে বান্দরবান জেলার সবচেয়ে বড় উপজেলা।বান্দরবান জেলার দক্ষিণ-পূর্বাংশ জুড়ে ২১°১৫´ থেকে ২১°৫৭´ উত্তর অক্ষাংশ এবং ৯২°২০´ থেকে ৯২°৪১´ পূর্ব দ্রাঘিমাংশ জুড়ে থানচি উপজেলার অবস্থান। বান্দরবান জেলা সদর থেকে এ উপজেলার দূরত্ব প্রায় ৮৫ কিলোমিটার। এ উপজেলার উত্তরে রুমা উপজেলা, দক্ষিণে মিয়ানমারের রাখাইন রাজ্য, পূর্বে মিয়ানমারের চিন রাজ্য ও রাঙ্গামাটি জেলার বিলাইছড়ি উপজেলা, পশ্চিমে আলীকদম উপজেলা ও লামা উপজেলা।
মার্মা শব্দ "থাইন চৈ" বা "বিশ্রামের স্থান" থেকে থানচি নামটির উৎপত্তি। ধারণা করা হয়, ১৯৫০ সালে বা তার পূর্বে নৌপথে চলাচল কালে যাত্রীগণ বিশ্রামের জন্য এ স্থানে থামতেন বলে "থাইন চৈ" নামে স্থানটি পরিচিত ছিল, পরে তা "থানচি" হিসাবে পরিচিতি লাভ করে।
১৯৭৬ সালে থানচি থানা প্রতিষ্ঠা করা হয় এবং ১৯৮৩ সালে থানাকে উপজেলায় প্রতিস্থাপন করা হয়। এ উপজেলায় বর্তমানে ৪টি ইউনিয়ন রয়েছে। সম্পূর্ণ থানচি উপজেলার প্রশাসনিক কার্যক্রম থানচি থানার আওতাধীন।
১৮২৪ সালে বার্মা-ব্রিটিশ যুদ্ধের পর থানচি উপজেলা আরাকান ব্রিটিশ-ভারতের প্রদেশ হিসেবে অন্তর্ভুক্ত হয়। ফলে থানচি ও এর প্রতিবেশী অঞ্চলে আরাকানীদের অভিবাসন সহজ হয়। অভিবাসীরা এ অঞ্চলে স্থায়ীভাবে বসতি স্থাপন করে এবং ১৯০০-এর রেগুলেশন-১ (পার্বত্য চট্টগ্রাম ম্যানুয়াল) এদের স্থায়ী বাসিন্দার স্বীকৃতি দেয়।
২০১১ সালের আদমশুমারি অনুযায়ী থানচি উপজেলার মোট জনসংখ্যা ২৩,৫৯১ জন। এর মধ্যে পুরুষ ১২,৩৪৪ জন এবং মহিলা ১১,১৪৭ জন। মোট পরিবার ৪,৮৭২টি। মোট জনসংখ্যার ৭.৬৫% মুসলিম, ২.২৬% হিন্দু, ৫৪.৬৮% বৌদ্ধ, ২৬.৭৫% খ্রিস্টান এবং ৮.৬৬% অন্যান্য ধর্মাবলম্বী।
২০২২ সালের আদমশুমারি অনুযায়ী থানচি উপজেলার মোট জনসংখ্যা ২৯,৭৯০ জন। এর মধ্যে পুরুষ ১৫,৬৯৬ জন এবং মহিলা ১৪,০৯৪ জন। মোট পরিবার ৪,৮৭২টি। মোট জনসংখ্যার ৮.৮০% মুসলিম, ১.৫৫% হিন্দু, ৪২.৩৪% বৌদ্ধ, ৩৪.৪৩% খ্রিস্টান এবং ১২.৮৭% অন্যান্য ধর্মাবলম্বী।
এ উপজেলায় মার্মা, চাকমা, খেয়াং, ত্রিপুরা, খুমী, খিও, ম্রো ও বম উপজাতি গোষ্ঠীর বসবাস রয়েছে।
২০১১ সালের আদমশুমারি অনুযায়ী থানচি উপজেলার সাক্ষরতার হার ২৬.৯%। এ উপজেলায় ১টি মাধ্যমিক বিদ্যালয়, ২টি নিম্ন মাধ্যমিক বিদ্যালয় ও ১৭টি প্রাথমিক বিদ্যালয় রয়েছে।
থানচি উপজেলায় যোগাযোগের প্রধান সড়ক হল বান্দরবান-থানচি সড়ক। প্রধান যোগাযোগ মাধ্যম বাস।
থানচি উপজেলায় ৩টি মসজিদ, ২টি মন্দির, ৩১টি বিহার এবং ২৯টি গীর্জা রয়েছে।
থানচি উপজেলার মধ্য দিয়ে প্রবাহিত হচ্ছে সাঙ্গু নদী। এছাড়া রয়েছে রেমাক্রী খাল।
থানচি উপজেলার প্রধান হাট-বাজার ২টি, থানচি বাজার এবং বলিপাড়া বাজার।
থানচি উপজেলার দর্শনীয় স্থানগুলোর মধ্যে রয়েছে:
নাইক্ষ্যংছড়ি উপজেলা

নাইক্ষ্যংছড়ি বাংলাদেশের বান্দরবান জেলার অন্তর্গত একটি উপজেলা।
নাইক্ষ্যংছড়ি উপজেলার আয়তন ৪৬৩.৬১ বর্গ কিলোমিটার (১,১৪,৫৬০ একর)।বান্দরবান জেলার দক্ষিণ-পশ্চিমে ২১°১১´ থেকে ২১°৪০´ উত্তর অক্ষাংশ এবং ৯২°০৬´ থেকে ৯২°২৩´ পূর্ব দ্রাঘিমাংশ জুড়ে নাইক্ষ্যংছড়ি উপজেলার অবস্থান। বান্দরবান জেলা সদর থেকে এ উপজেলার দূরত্ব প্রায় ১২৩ কিলোমিটার। এ উপজেলার উত্তরে লামা উপজেলা ও কক্সবাজার জেলার রামু উপজেলা, দক্ষিণে মিয়ানমারের রাখাইন রাজ্য, পূর্বে আলীকদম উপজেলা ও মিয়ানমারের রাখাইন রাজ্য, পশ্চিমে কক্সবাজার জেলার চকরিয়া উপজেলা, রামু উপজেলা ও উখিয়া উপজেলা।
১৯২৩ সালে নাইক্ষ্যংছড়ি থানা গঠিত হয় এবং ১৯৮৩ সালে থানাকে উপজেলায় রূপান্তর করা হয়। নাইক্ষ্যংছড়ি উপজেলায় ৫টি ইউনিয়ন রয়েছে। সম্পূর্ণ নাইক্ষ্যংছড়ি উপজেলার প্রশাসনিক কার্যক্রম নাইক্ষ্যংছড়ি থানার আওতাধীন।
২০১১ সালের আদমশুমারি অনুযায়ী নাইক্ষ্যংছড়ি উপজেলার মোট জনসংখ্যা ছিল ৬১,৭৮৮ জন। এর মধ্যে পুরুষ ছিল ৩১,৩৪৭ জন এবং মহিলা ছিল ৩০,৪৪১ জন। মোট পরিবার ছিল ১২,২১৮টি। মোট জনসংখ্যার ৭৪.৩৩% মুসলিম, ১.০৭% হিন্দু, ২৩.৩০% বৌদ্ধ এবং ১.৩০% খ্রিস্টান ও অন্যান্য ধর্মাবলম্বী।
২০২২ সালের আদমশুমারি অনুযায়ী নাইক্ষ্যংছড়ি উপজেলার মোট জনসংখ্যা ৭৬,৪৭৫ জন। এর মধ্যে পুরুষ ৩৮,২৮২ জন এবং মহিলা ৩৮,১৯৩ জন। মোট পরিবার ১২,২১৮টি। মোট জনসংখ্যার ৭৯.৩৮% মুসলিম, ১৯.৪১% বৌদ্ধ, ০.৪৯% হিন্দু এবং ০.৭% খ্রিস্টান ও অন্যান্য ধর্মাবলম্বী।
২০১১ সালের আদমশুমারি অনুযায়ী নাইক্ষ্যংছড়ি উপজেলার সাক্ষরতার হার ৩১.৩%। এ উপজেলায় ১টি ডিগ্রী কলেজ, ৪টি মাধ্যমিক বিদ্যালয়, ৫টি দাখিল মাদ্রাসা, ৩টি নিম্ন মাধ্যমিক বিদ্যালয় ও ৫০টি প্রাথমিক বিদ্যালয় রয়েছে।
নাইক্ষ্যংছড়ি উপজেলায় যোগাযোগের প্রধান প্রধান সড়কগুলো হল বান্দরবান-লামা-আলীকদম-নাইক্ষ্যংছড়ি সড়ক, বান্দরবান-থানচি-আলীকদম-নাইক্ষ্যংছড়ি সড়ক এবং বান্দরবান-কেরানিহাট-চকরিয়া-রামু-নাইক্ষ্যংছড়ি সড়ক। প্রধান যোগাযোগ মাধ্যম সিএনজি, মাইক্রোবাস।
নাইক্ষ্যংছড়ি উপজেলায় ৮৫টি মসজিদ, ৩টি মন্দির ও ৩৭টি বিহার রয়েছে।
নাইক্ষ্যংছড়ি উপজেলার মধ্যাঞ্চলের কিছু অংশে প্রবাহিত হচ্ছে বাঁকখালী নদী।
নাইক্ষ্যংছড়ি উপজেলায় মোট ৫টি হাট-বাজার রয়েছে। এগুলো হল নাইক্ষ্যংছড়ি বাজার, চাকঢালা বাজার, বাইশারী বাজার, তুমব্রু বাজার এবং দোছড়ি বাজার।
নাইক্ষ্যংছড়ি উপজেলার দর্শনীয় স্থানগুলোর মধ্যে রয়েছে:
বান্দরবান সদর উপজেলা

বান্দরবান সদর বাংলাদেশের বান্দরবান জেলার অন্তর্গত একটি উপজেলা।
বান্দরবান সদর উপজেলার আয়তন ৫০১.৯৮ বর্গ কিলোমিটার (১,২৪,০৪৩ একর)।বান্দরবান জেলার সর্ব-উত্তরে ২১°৫৫´ থেকে ২২°২২´ উত্তর অক্ষাংশ এবং ৯২°০৮´ থেকে ৯২°২০´ পূর্ব দ্রাঘিমাংশ জুড়ে বান্দরবান সদর উপজেলার অবস্থান। বান্দরবান জেলা সদর এ উপজেলায় অবস্থিত। এ উপজেলার উত্তরে রাঙ্গামাটি জেলার রাজস্থলী উপজেলা, দক্ষিণে লামা উপজেলা, পূর্বে রোয়াংছড়ি উপজেলা ও রুমা উপজেলা, পশ্চিমে চট্টগ্রাম জেলার লোহাগাড়া উপজেলা, সাতকানিয়া উপজেলা, চন্দনাইশ উপজেলা ও রাঙ্গুনিয়া উপজেলা।
বান্দরবান জেলার নামকরণ নিয়ে একটি কিংবদন্তি রয়েছে। এলাকার বাসিন্দাদের প্রচলিত রূপকথায় আছে, এ এলাকায় একসময় অসংখ্য বানর বাস করত। আর এই বানরগুলো শহরের প্রবেশমুখে ছড়ার পাড়ে পাহাড়ে প্রতিনিয়ত লবণ খেতে আসত। এক সময় অনবরত বৃষ্টির কারণে ছড়ার পানি বৃ্দ্ধি পাওয়ায় বানরের দল ছড়া পাড় হয়ে পাহাড়ে যেতে না পারায় একে অপরকে ধরে ধরে সারিবদ্ধভাবে ছড়া পাড় হয়। বানরের ছড়া পারাপারের এই দৃশ্য দেখতে পায় এই জনপদের মানুষ। এই সময় থেকে এই জায়গাটির পরিচিতি লাভ করে "ম্যাঅকছি ছড়া" নামে । অর্থাৎ মারমা ভাষায় "ম্যাঅক" অর্থ "বানর" আর "ছি" অর্থ "বাঁধ"। কালের প্রবাহে বাংলা ভাষাভাষির সাধারণ উচ্চারণে এই এলাকার নাম রুপ লাভ করে "বান্দরবান" হিসাবে। বর্তমানে সরকারি দলিল পত্রে বান্দরবান হিসাবে এই জেলার নাম স্থায়ী রুপ লাভ করেছে। তবে মারমা ভাষায় বান্দরবানের নাম "রদ ক্যওচি ম্রো"।
১৯২৩ সালে বান্দরবান সদর থানা প্রতিষ্ঠিত হয় এবং ১৯৮৩ সালে প্রশাসনিক বিকেন্দ্রীকরণের ফলে বান্দরবান সদর উপজেলায় রূপান্তরিত হয়। এ উপজেলায় বর্তমানে ১টি পৌরসভা ও ৬টি ইউনিয়ন রয়েছে। সম্পূর্ণ বান্দরবান সদর উপজেলার প্রশাসনিক কার্যক্রম বান্দরবান সদর থানার আওতাধীন।
২০১১ সালের আদমশুমারি অনুযায়ী বান্দরবান সদর উপজেলার মোট জনসংখ্যা ৮৮,২৮২ জন। এর মধ্যে পুরুষ ৪৭,৬৮৭ জন এবং মহিলা ৪০,৫৯৫ জন। মোট পরিবার ১৮,৯৩৪টি। মোট জনসংখ্যার ৪২.৪৯% মুসলিম, ৭.৭৬% হিন্দু, ৪২.৭৫% বৌদ্ধ, ৪.৪৭% খ্রিস্টান এবং ২.৫৩% অন্যান্য ধর্মাবলম্বী।
২০২২ সালের আদমশুমারি অনুযায়ী বান্দরবান সদর উপজেলার মোট জনসংখ্যা ১,১১,০৯৬ জন। এর মধ্যে পুরুষ ৫৮,১৯১ জন এবং মহিলা ৫২,৯০৫ জন। মোট পরিবার ১৮,৯৩৪টি। মোট জনসংখ্যার ৪৫.৭৭% মুসলিম, ৭.৮৫% হিন্দু, ৩৬.৪৯% বৌদ্ধ, ৫.৮৩% খ্রিস্টান এবং ৪.০৭% অন্যান্য ধর্মাবলম্বী।
এ উপজেলায় মার্মা, চাকমা, ত্রিপুরা, তঞ্চঙ্গ্যা প্রভৃতি উপজাতি নৃ-গোষ্ঠীর বসবাস রয়েছে।
২০১১ সালের আদমশুমারি অনুযায়ী বান্দরবান সদর উপজেলার সাক্ষরতার হার ৪৯.৩%। এ উপজেলায় ২টি সরকারি কলেজ, ১টি স্কুল এন্ড কলেজ, ১টি কারিগরী স্কুল এন্ড কলেজ, ১২টি মাধ্যমিক বিদ্যালয়, ২টি মাদ্রাসা, ৭টি নিম্ন মাধ্যমিক বিদ্যালয় ও ৭৬টি প্রাথমিক বিদ্যালয় রয়েছে।
বান্দরবান সদর উপজেলায় যোগাযোগের প্রধান সড়ক হল চট্টগ্রাম-বান্দরবান মহাসড়ক ও চন্দ্রঘোনা-বান্দরবান সড়ক। সব ধরনের যানবাহনে যোগাযোগ করা যায়।
বান্দরবান সদর উপজেলায় ১০১টি মসজিদ, ১০টি মন্দির, ৭০টি বিহার এবং ২২টি গীর্জা রয়েছে।
বান্দরবান সদর উপজেলার মধ্য দিয়ে প্রবাহিত হচ্ছে সাঙ্গু নদী।
বান্দরবান সদর উপজেলার প্রধান হাট-বাজার হল বান্দরবান বাজার।
বান্দরবান সদর উপজেলার দর্শনীয় স্থানগুলোর মধ্যে রয়েছে:
রুমা উপজেলা

রুমা বাংলাদেশের বান্দরবান জেলার অন্তর্গত একটি উপজেলা।
রুমা উপজেলার আয়তন ৪৯২.১০ বর্গ কিলোমিটার (১,২১,৬০০ একর)।বান্দরবান জেলার উত্তরাংশে ২১°৫৩´ থেকে ২২°১০´ উত্তর অক্ষাংশ এবং ৯২°১৭´ থেকে ৯২°৩৪´ পূর্ব দ্রাঘিমাংশ জুড়ে রুমা উপজেলার অবস্থান। বান্দরবান জেলা সদর থেকে এ উপজেলার দূরত্ব প্রায় ৪৩ কিলোমিটার। এ উপজেলার উত্তরে রোয়াংছড়ি উপজেলা, দক্ষিণে থানচি উপজেলা, পূর্বে রাঙ্গামাটি জেলার বিলাইছড়ি উপজেলা, পশ্চিমে বান্দরবান সদর উপজেলা ও লামা উপজেলা।
১৯৭৬ সালে রাঙ্গামাটি জেলা এবং বান্দরবান মহকুমার অধীনে বর্তমান রুমা উপজেলা থানা হিসেবে আত্মপ্রকাশ করে। ১৯৮৩ সালে প্রশাসনিক বিকেন্দ্রীকরণের ফলে রুমা উপজেলায় রূপান্তরিত হয়। এ উপজেলায় বর্তমানে ৪টি ইউনিয়ন রয়েছে। সম্পূর্ণ রুমা উপজেলার প্রশাসনিক কার্যক্রম রুমা থানার আওতাধীন।
২০১১ সালের আদমশুমারি অনুযায়ী রুমা উপজেলার মোট জনসংখ্যা ২৯,০৯৮ জন। এর মধ্যে পুরুষ ১৫,৪৬৯ জন এবং মহিলা ১৩,৬২৯ জন। মোট পরিবার ৫,৯১৭টি। মোট জনসংখ্যার ৬.৮২% মুসলিম, ১.৫৬% হিন্দু, ৪৪.৬৮% বৌদ্ধ, ৩৭.২৭% খ্রিস্টান এবং ৯.৬৭% অন্যান্য ধর্মাবলম্বী।
২০২২ সালের আদমশুমারি অনুযায়ী রুমা উপজেলার মোট জনসংখ্যা ৩২,৫৩৩ জন। এর মধ্যে পুরুষ ১৬,৯৪৮ জন এবং মহিলা ১৫,৫৮৫ জন। মোট পরিবার ৫,৯১৭টি। মোট জনসংখ্যার ৭.৩৮% মুসলিম, ১.৭১% হিন্দু, ৩৬.৮০% বৌদ্ধ, ৩৭.৩২% খ্রিস্টান এবং ১৬.৭৯% অন্যান্য ধর্মাবলম্বী।
এ উপজেলায় মার্মা, চাকমা, ত্রিপুরা সহ মোট ১১ উপজাতি নৃ-গোষ্ঠীর বসবাস রয়েছে।
২০১১ সালের আদমশুমারি অনুযায়ী রুমা উপজেলার সাক্ষরতার হার ২৮.৯%। এ উপজেলায় ২টি মাধ্যমিক বিদ্যালয়, ৩টি নিম্ন মাধ্যমিক বিদ্যালয় ও ৩৭টি প্রাথমিক বিদ্যালয় রয়েছে।
রুমা উপজেলায় যোগাযোগের প্রধান সড়ক হল বান্দরবান-রুমা সড়ক। প্রধান যোগাযোগ মাধ্যম চাঁদের গাড়ি।
রুমা উপজেলায় ৬টি মসজিদ, ১টি মন্দির এবং ৩৫টি বিহার রয়েছে।
রুমা উপজেলার মধ্য দিয়ে প্রবাহিত হচ্ছে সাঙ্গু নদী।
রুমা উপজেলার প্রধান হাট-বাজার ৩টি, রুমা বাজার, কৈক্ষ্যংঝিরি বাজার এবং কমলা বাজার।
রুমা উপজেলার দর্শনীয় স্থানগুলোর মধ্যে রয়েছে:
নানিয়ারচর উপজেলা

নানিয়ারচর বাংলাদেশের রাঙ্গামাটি জেলার অন্তর্গত একটি উপজেলা।
নানিয়ারচর উপজেলার মোট আয়তন ৩৯৩.৬৮ বর্গ কিলোমিটার। রাঙ্গামাটি জেলার পশ্চিমাংশে ২২°৪৩´ থেকে ২২°৫৭´ উত্তর অক্ষাংশ এবং ৯২°০২´ থেকে ৯২°১১´ পূর্ব দ্রাঘিমাংশ জুড়ে নানিয়ারচর উপজেলার অবস্থান।রাঙ্গামাটি জেলা সদর থেকে এ উপজেলার দূরত্ব প্রায় ৪৫ কিলোমিটার। এ উপজেলার উত্তরে খাগড়াছড়ি জেলার মহালছড়ি উপজেলা, দক্ষিণে রাঙ্গামাটি সদর উপজেলা ও কাউখালী উপজেলা, পূর্বে লংগদু উপজেলা, পশ্চিমে খাগড়াছড়ি জেলার লক্ষ্মীছড়ি উপজেলা।
উচ্চ ব্রক্ষ্মের রাজা অরুণ যুগের পতনের পর আরাকানদের কর্তৃক নিপীড়িত ও অত্যাচারিত হয়ে চাকমারা ১৪১৮ খ্রিষ্টাব্দে তৈনছড়ি নদীকূলে মাত্র ১২টি গ্রামে বসতি স্থাপন করে। কিন্তু পরে ঐসব এলাকায় মগ ও পর্তুগীজদের দৌরাত্ম্য বৃদ্ধি পেলে ষোড়শ শতাব্দীতে তারা পার্বত্য চট্টগ্রামের গভীর অরণ্যে বসতি স্থাপন করে। কিংবদন্তি আছে যে, পার্বত্য চট্টগ্রামে বসতি স্থাপনকারী "নান্যা" নামের একব্যক্তি চেঙ্গী নদী বিধৌত চরের সত্ত্বাধিকারী ছিলেন বিধায় তার নামের সাথে সমন্বয় রেখে "নান্যারচর" নামকরণ করা হয়, যা বর্তমানে "নানিয়ারচর" নামে রুপান্তরিত হয়েছে।
১৯৭৯ সালে নানিয়ারচর থানা প্রতিষ্ঠিত হয় এবং ১৯৮৩ সালে প্রশাসনিক বিকেন্দ্রীকরণের ফলে নানিয়ারচর উপজেলায় রূপান্তরিত হয়। এ উপজেলায় ৪টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম নানিয়ারচর থানার আওতাধীন।
২০১১ সালের পরিসংখ্যান অনুযায়ী নানিয়ারচর উপজেলার জনসংখ্যা ৪২,৯৬৫ জন। এর মধ্যে পুরুষ ২২,১৩০ জন এবং মহিলা ২০,৮৩৫ জন। মোট জনসংখ্যার ১৪.৬৫% মুসলিম, ২.৪৬% হিন্দু, ৮১.৮৭% বৌদ্ধ এবং ১.০২% খ্রিস্টান ও অন্যান্য ধর্মাবলম্বী রয়েছে। এ উপজেলায় চাকমা ও মারমা আদিবাসী জনগোষ্ঠীর আধিক্য রয়েছে।
২০২২ সালের পরিসংখ্যান অনুযায়ী নানিয়ারচর উপজেলার জনসংখ্যা ৪৮,৫২১ জন। এর মধ্যে পুরুষ ২৪,৬১৫ জন এবং মহিলা ২৩,৯০৬ জন। মোট জনসংখ্যার ১৪.৮৪% মুসলিম, ১.৮৭% হিন্দু, ৮৩.১৮% বৌদ্ধ এবং ০.০৮% খ্রিস্টান ও অন্যান্য ধর্মাবলম্বী রয়েছে। এ উপজেলায় চাকমা ও মারমা আদিবাসী জনগোষ্ঠীর আধিক্য রয়েছে।
নানিয়ারচর উপজেলার সাক্ষরতার হার ৩৮.৪০%। এ উপজেলায় ১টি কলেজ, ৫টি মাধ্যমিক বিদ্যালয়, ১টি দাখিল মাদ্রাসা, ৮টি নিম্ন মাধ্যমিক বিদ্যালয়, ৪৮টি প্রাথমিক বিদ্যালয় ও ১টি এবতেদায়ী মাদ্রাসা রয়েছে।
নানিয়ারচর উপজেলায় যোগাযোগের প্রধান সড়ক রাঙ্গামাটি-মহালছড়ি সড়ক এবং লংগদু-নানিয়ারচর সড়ক। প্রধান যোগাযোগ মাধ্যম সিএনজি চালিত অটোরিক্সা। এছাড়া এ উপজেলায় যোগাযোগের অন্যতম প্রধান মাধ্যম নৌপথ। রাঙ্গামাটি থেকে কাপ্তাই হ্রদের উপর দিয়ে বিভিন্ন নৌযান যোগে এ উপজেলায় যাওয়া যায়।
নানিয়ারচর উপজেলার মধ্য দিয়ে চেঙ্গি নদী প্রবাহিত হয়ে কাপ্তাই হ্রদে পতিত হয়েছে। এ উপজেলার প্রায় এক পঞ্চমাংশ জুড়ে কাপ্তাই হ্রদের অংশবিশেষ অবস্থিত।
নানিয়ারচর উপজেলায় ৬টি হাট-বাজার রয়েছে। এগুলো হল বাকছড়ি ছানার বাজার, বগাছড়ি বন্ধু বাজার, নানিয়ারচর সদর বাজার, নানিয়ারচর টি এন টি বাজার, ঘিলাছড়ি বাজার এবং ইসলামপুর বউ বাজার। 
নানিয়ারচর উপজেলার বুড়িঘাট ইউনিয়নের কদমতলী গ্রামে পাকবাহিনীর সাথে মুক্তিবাহিনীর সংঘর্ষে অনেক লোক হতাহত হয়। ১৯৭১ সালে পাকবাহিনীর সাথে সম্মুখ লড়াইয়ে মুক্তিবাহিনীর ল্যান্স নায়েক বীর শ্রেষ্ঠ মুন্সি আব্দুর রউফ শাহাদাত বরণ করেন।
বরকল উপজেলা

বরকল বাংলাদেশের রাঙ্গামাটি জেলার অন্তর্গত একটি উপজেলা।
বরকল উপজেলার মোট আয়তন ৭৬০.৮৮ বর্গ কিলোমিটার। রাঙ্গামাটি জেলার পূর্বাংশে ২২°৩৯´ থেকে ২৩°১৪´ উত্তর অক্ষাংশ এবং ৯২°১১´ থেকে ৯২°২৯´ পূর্ব দ্রাঘিমাংশ জুড়ে বরকল উপজেলার অবস্থান। রাঙ্গামাটি জেলা সদর থেকে এ উপজেলার দূরত্ব প্রায় ৫০ কিলোমিটার। এ উপজেলার উত্তরে বাঘাইছড়ি উপজেলা ও লংগদু উপজেলা, দক্ষিণে জুরাছড়ি উপজেলা, পূর্বে ভারতের মিজোরাম, পশ্চিমে লংগদু উপজেলা ও রাঙ্গামাটি সদর উপজেলা।
বরকল নামকরণের পেছনে জনশ্রুতি আছে যে, কর্ণফুলী নদীর এই স্থানে একটি খুবই বড় প্রবহমান ঝর্ণা ছিল। পানি পড়ার শব্দ অনেক দূর হতে শোনা যেত। আর এই পানি পড়ার শব্দ শুনে মনে হত কোন বড় যন্ত্র বা কলের শব্দ হচ্ছে। যার ফলে এই স্থানে বসবাসকারী পাহাড়ী লোকেরা এই স্থানের নাম দেয় "বরকল"।
ব্রিটিশ শাসনের প্রথমদিকে এ অঞ্চলে কুকিদের দৌরাত্ম্য বৃদ্ধি পায়। এদের নিয়ন্ত্রণের জন্য ১৮৬০ সালে ব্রিটিশ সরকার পৃথক জেলা প্রশাসন গঠন করে। ১৮৭২ সালে ত্রিপুরা, কাছাড় ও পার্বত্য চট্টগ্রাম থেকে লুসাই বা মিজোরাম অঞ্চলে অভিযান চালিয়ে কুকিদের আস্তানা ধ্বংস করা হয়। ১৮৯১ ও ১৮৯৩ সালে কুকিদের নির্মূল অভিযান পরিচালিত হয়।
১৯২৩ সালে বরকল থানা প্রতিষ্ঠিত হয় এবং ১৯৮৩ সালে প্রশাসনিক বিকেন্দ্রীকরণের ফলে উপজেলায় রূপান্তরিত হয়। এ উপজেলায় ৫টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম বরকল থানার আওতাধীন।
২০১১ সালের পরিসংখ্যান অনুযায়ী বরকল উপজেলার জনসংখ্যা ৩৯,৭৮১ জন। এর মধ্যে পুরুষ ২১,৮৯২ জন এবং মহিলা ১৭,৮৮৯ জন। মোট জনসংখ্যার ২১.৫০% মুসলিম, ১.৫০% হিন্দু, ৭৬.২০% বৌদ্ধ এবং ০.৮০% খ্রিস্টান ও অন্যান্য ধর্মাবলম্বী রয়েছে। 
২০২২ সালের পরিসংখ্যান অনুযায়ী বরকল উপজেলার জনসংখ্যা ৪৯,৭০৭ জন। এর মধ্যে পুরুষ ২৬,০৭৭ জন এবং মহিলা ২৩,৬৩০ জন। মোট জনসংখ্যার ২২.৭৪% মুসলিম, ০.৮৭% হিন্দু, ৭৫.৮১% বৌদ্ধ এবং ০.৫৫% খ্রিস্টান ও অন্যান্য ধর্মাবলম্বী রয়েছে। এ উপজেলায় উপজাতিদের মধ্যে চাকমাদের সংখ্যা বেশি। এছাড়া মারমা, তঞ্চঙ্গ্যা, পাংখোয়া উপজাতির বসবাস রয়েছে এ উপজেলায়।
বরকল উপজেলার সাক্ষরতার হার ৩৬.১০%। এ উপজেলায় ২টি কলেজ, ৫টি মাধ্যমিক বিদ্যালয়, ১টি দাখিল মাদ্রাসা, ১টি কারিগরী প্রশিক্ষণ কেন্দ্র, ১০টি নিম্ন মাধ্যমিক বিদ্যালয় ও ৮১টি প্রাথমিক বিদ্যালয় রয়েছে।
বরকল উপজেলায় যোগাযোগের প্রধান মাধ্যম নৌপথ। লঞ্চ, ইঞ্জিন চালিত বোট প্রধান যোগাযোগ মাধ্যম।
বরকল উপজেলার মধ্য দিয়ে প্রবাহিত হচ্ছে কর্ণফুলী নদী। এছাড়া এ উপজেলার পশ্চিমাংশ জুড়ে রয়েছে কাপ্তাই হ্রদ।
বরকল উপজেলায় ৬টি হাট-বাজার রয়েছে। এগুলো হল সুবলং বাজার, বরকল সদর বাজার,এরাবুনিয়া বাজার, হরিণা বাজার, কলাবুনিয়া বাজার এবং ভূষণছড়া বাজার,ঠেগামুখ বাজার।